text:
NHLOKOMHAKA YA XIFUNENGETO | XANA U TA YI AMUKELA NYIKO YA RISIMA LEYI HUMAKA EKA XIKWEMBU?
Lexi Endlaka Nyiko Leyikulu Leyi Humaka Eka Xikwembu Yi Va Ya Risima?
I yini lexi endlaka nyiko yi va ya risima eka wena? Ku ni swilo swa mune leswi endlaka nyiko yi va ya risima: (1) munhu loyi a ku nyikeke nyiko ya kona, (2) xivangelo lexi endleke a ku nyika yona, (3) matshalatshala lawa a ma endleke leswaku a kota ku ku nyika yona, (4) loko nyiko ya kona yi ta ku pfuna hi swo karhi. Ku anakanyisisa hi swilo sweswo swi ta endla leswaku hi wu tlangela swinene nkutsulo, ku nga nyiko ya risima leyi humaka eka Xikwembu.
I MANI MUNYIKI WA YONA?
Tinyiko tin’wana i ta risima eka hina hikuva hi nyikiwe tona hi munhu wo karhi loyi hi n’wi xiximaka swinene. Kambe tinyiko tin’wana hambileswi ti nga durhiki, ta tlangeriwa hileswi ti humaka eka xaka kumbe eka munghana wo tshembeka. Swi ve tano ni hi nyiko leyi Jordan a yi nyikiweke hi Russell, loyi ku vulavuriweke ha yena eka xihloko lexi hundzeke. Xana leswi swi fana njhani ni nyiko ya nkutsulo?
Xo sungula, Bibele yi vula leswaku i “Xikwembu xi rhumeke N’wana wa xona la tswariweke a ri swakwe emisaveni leswaku hi ta kuma vutomi ha yena.” (1 Yohane 4:9) Sweswo swi endla leswaku nyiko leyi yi va ya risima swinene. A nga kona munhu loyi a tlakukeke ku tlula Xikwembu. Loko mupisalema a vulavula hi xona, u te: “Wena loyi vito ra wena u nga Yehovha, wena u ri wexe u la nge Henhlahenhla emisaveni hinkwayo.” (Pisalema 83:18) A ku na nyiko yin’wana ya risima ku tlula leyi humaka eka Xikwembu.
Xa vumbirhi, Xikwembu i “Tata wa hina.” (Esaya 63:16) Hi ndlela yihi? Hikuva xi hi nyike vutomi. Ku engetela kwalaho, xa hi khathalela ku fana ni tatana loyi a rhandzaka vana vakwe naswona a khathalaka ha vona. Loko Xikwembu xi vulavula hi vanhu van’wana va xona va khale vo tanihi Efrayimi, xi vutise xi ku: “Xana Efrayimi i jaha ra risima eka mina, kumbe i n’wana la khomiwaka hi rirhandzu? . . . Marhumbu ya mina ma [tlhaveke] hikwalaho ka yena. Kunene ndzi ta n’wi twela vusiwana.” (Yeremiya 31:20) Ninamuntlha Xikwembu xa ha titwa hi ndlela leyi fanaka hi vagandzeri va xona. Xikwembu a xo va Muvumbi wa hina loyi a nga ni matimba ntsena, kambe i Tata wa hina tlhelo Munghana wo tshembeka. Sweswo hi swona leswi endlaka leswaku hi yi tlangela swinene nyiko ya risima leyi xi hi nyikeke yona.
HIKOKWALAHO KA YINI XI HI NYIKE NYIKO LEYI?
Tinyiko tin’wana i ta risima hikuva munyiki wa tona u nyika hi ku swi rhandza, ku nga ri hi leswaku wa boheka ku endla tano. Munhu loyi a nyikaka hi ku swi rhandza a nga languteli ku tlheriseriwa nchumu.
Xikwembu xi nyikele hi N’wana wa xona hileswi xi hi rhandzeke. Bibele yi ri: “Rirhandzu ra Xikwembu ri kombisiwile eka hina, hileswi Xikwembu xi rhumeke N’wana wa xona la tswariweke a ri swakwe.” Hikwalaho ka yini xi endle tano? “Leswaku hi ta kuma vutomi ha yena.” (1 Yohane 4:9) Xana Xikwembu a xi boheka ku endla tano? Doo! “Nkutsulo lowu hakeriweke hi Kreste Yesu” i xikombiso xa “musa lowu nga faneriwiki” wa Xikwembu.—Varhoma 3:24.
Hikokwalaho ka yini nyiko leyi ya Xikwembu ku ri xiendlo xa “musa lowu nga faneriwiki”? Bibele yi ri: “Xikwembu xi tiyisekisa rirhandzu ra xona n’wini eka hina, hileswi Kreste a hi feleke, loko ha ha ri vadyohi.” (Varhoma 5:8) Rirhandzu ri susumetele Xikwembu leswaku xi kutsula vanhu eka xidyoho. A swi nga bohi leswaku xi hi komba rirhandzu ro tano naswona a hi nge swi koti ku xi hakela. Nyiko leyi Xikwembu xi hi nyikeke yona, i xikombiso lexikulu xa rirhandzu ku tlula hinkwaswo leswi tshameke swi va kona.
HI WAHI MATSHALATSHALA LAMA ENDLIWEKE?
Tinyiko tin’wana i ta risima hikuva ti kombisa matshalatshala lawa munyiki wa tona a ma endleke. Loko munhu a hi nyika nchumu lowu a wu tekaka wu ri wa nkoka eka yena, nyiko yoleyo ha yi tlangela swinene hikwalaho ka leswi munyiki wa yona a endleke matshalatshala lamakulu.
Xikwembu xi nyikele hi “ N’wana wa xona la tswariweke a ri swakwe.” (Yohane 3:16) Xi nyikele hi N’wana wa xona loyi xi n’wi rhandzaka swinene. Eka malembe yo tala swinene lama hundzeke loko Xikwembu xi ri karhi xi tumbuluxa vuako hinkwabyo, Yesu a tirha na xona naswona u ve “munhu loyi [xi] n’wi rhandzaka hilaha ku hlawulekeke.” (Swivuriso 8:30) Yesu i ‘N’wana wa Xikwembu loyi a rhandzekaka’ naswona i “xifaniso xa Xikwembu lexi nga vonakiki.” (Vakolosa 1:13-15) Yesu ni Xikwembu a va ri ni vuxaka lebyikulu swinene.
Kambe Xikwembu a ‘xi n’wi tsetselelanga hambi ku ri N’wana wa xona.’ (Varhoma 8:32) Yehovha u nyikele hi nchumu lowu a wu ri wa nkoka swinene eka yena hikwalaho ka hina. A ku na nyiko yin’wana leyi n’wi koxeke ku tlula leyi.
NDLELA LEYI NYIKO YOLEYO YI HI PFUNAKA HA YONA
Tinyiko tin’wana i ta risima hikuva ti hi pfuna hi swilo swo karhi kumbexana hi swilo swa xihatla. Hi xikombiso, a wu ta titwa njhani loko munhu un’wana hi ku tirhandzela a vula leswaku u ta ku hakelela swikoxo swa vutshunguri lebyi poniseke vutomi bya wena leswi a wu nga ta swi kota ku swi hakelela! Handle ko kanakana, a wu ta yi tlangela swinene nyiko yoleyo.
“Tanihi leswi hinkwavo va faka eka Adamu, kutani hinkwavo va ta hanyisiwa eka Kreste.” (1 Vakorinto 15:22) Leswi hi nga vatukulu va Adamu, hinkwerhu ha “fa” naswona a hi swi koti ku balekela mavabyi ni rifu kumbe ku lulamisa vuxaka bya hina ni Xikwembu. Leswi hi nga vanhu lava nga hetisekangiki, a hi nge swi koti ku tihanyisa kumbe ku “hanyisa” munhu un’wana. Bibele yi ri: “A nga kona ni wun’we eka vona la nga kutsulaka makwavo, hambi ku ri ku nyika Xikwembu nkutsulo wakwe.” (Pisalema 49:7) Hakunene hi lava mpfuno hikuva a hi nge swi koti hakela nyiko ya nkutsulo. Handle ko pfuniwa, a hi nga ta swi kota hi hexe.
Hikwalaho ka leswi a hi rhandzaka, Yehovha u hi hakelele swikoxo swa “vutshunguri,” leswi ponisaka vutomi leswaku ha Yesu vanhu “hinkwavo va ta hanyisiwa.” Xana nkutsulo wu swi endlisa ku yini leswi? “Ngati ya Yesu N’wana wa xona ya hi basisa eswidyohweni hinkwaswo.” Loko hi kombisa ripfumelo eka ngati ya Yesu leyi halatiweke, swi ta endla leswaku hi rivaleriwa swidyoho ni ku va ni ntshembo wa vutomi lebyi nga heriki. (1 Yohane 1:7; 5:13) Xana nkutsulo wu ta ma endlela yini maxaka ya hina lama feke? ‘Tanihi leswi rifu ri veke kona hikwalaho ka munhu, ni ku pfuka ka vafi ku va kona hikwalaho ka munhu Yesu.’—1 Vakorinto 15:21. *
A ku na nyiko leyi humaka eka xihloko lexi tlakuke kumbe leyi nyikeriweke hi kwalaho ka rirhandzu ku fana ni xitlhavelo xa Yesu. A ku na munhu ni un’we loyi a tshameke a nyikeleke hi nchumu lowu nga wa risima eka yena ku fana ni ndlela leyi Yehovha Xikwembu a endleke hakona. Nkutsulo i nyiko yi ri yoxe leyi endlaka leswaku hi kota ku kutsuriwa eka xidyoho ni rifu. Hakunene, a yi kona nyiko ni yin’we leyi nga ringanisiwaka ni nkutsulo!
^ ndzim. 19 Loko u lava ku twa swo tala malunghana ni xikongomelo xa Xikwembu xo pfuxa vafi, hlaya ndzima 7, ya buku leyi nge Xana Bibele Yi Dyondzisa Yini Hakunene? leyi kandziyisiweke hi Timbhoni ta Yehovha naswona ya kumeka eka www.jw.org/ts.
DYONDZA SWO TALA
“Hi xona xi nga sungula xi hi rhandza”
Xana marito lama nge “Xikwembu i rirhandzu” ma vula yini hakunene?


c: text/html

text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Matewu 20:1-34
20 “Hikuva mfumo wa matilo wu fana ni munhu, loyi a nga n’wini wa yindlu, la humeke nimixo swinene ku ya thola vatirhi lava nga ta tirha ensin’wini yakwe ya vhinya.+2 Loko a pfumelelane ni vatirhi vakwe hi denari hi siku,+ a va rhuma va ya ensin’wini yakwe ya vhinya.3 A tlhela a huma kwalomu ka awara+ ya vunharhu, a vona van’wana lava a va nga thoriwanga va yimile endhawini ya ku xavisela;+4 ni ka volavo a ku, ‘Na n’wina, yanani ensin’wini ya vhinya, naswona xin’wana ni xin’wana lexi lulameke ndzi ta mi nyika xona.’5 Kutani va famba. Nakambe a huma kwalomu ka awara ya vutsevu+ ni ya vukaye+ a endla hilaha ku fanaka.6 Eku heteleleni, kwalomu ka awara ya vu-11 a huma kutani a kuma van’wana va yimile, a ku eka vona, ‘Ha yini mi yime laha siku hinkwaro mi nga thoriwi?’7 Va ku eka yena, ‘Hikuva a ku na munhu la nga hi thola.’ A ku eka vona, ‘Na n’wina yanani ensin’wini ya vhinya.’+8 “Loko ri pela,+ n’wini wa nsimu ya vhinya a byela munhu wakwe la yi langutelaka a ku, ‘Vitana vatirhi u va holela,+ ku sungula eka lavo hetelela ku ya eka lavo sungula.’9 Loko ku fika vanhu lava sunguleke ku tirha hi awara ya vu-11, un’wana ni un’wana a kuma denari.10 Kutani, loko lavo sungula va fika, a va tibyele leswaku va ta kuma muholo lowu engetelekeke; kambe na vona va kuma muholo wa denari.11 Loko va wu kumile, va sungula ku gungula va sola n’wini wa yindlu+12 va ku, ‘Lavo hetelela va tirhe awara yin’we; kambe na vona u va ringanisa na hina lava hi tiyiseleke ndzhwalo wa siku ni mumu lowukulu!’13 Kambe a hlamula un’wana wa vona a ku, ‘Nandzuwe, a ndzi ku endlanga nchumu lexi hoxeke. U pfumelelane na mina hi denari, a hi swona ke?+14 Teka leswi nga swa wena u famba. Ndzi lava ku holela lowo hetelela ku ringana na wena.+15 Xana a ndzi pfumeleriwi ku endla leswi ndzi swi lavaka hi swilo swa mina? Kumbe tihlo ra wena ri hombolokile+ hileswi mina ndzi nga lonene ke?’+16 Hi ndlela leyi lavo hetelela va ta va vo sungula, kutani lavo sungula va ta va vo hetelela.”+17 Leswi a a ri kusuhi ni ku tlhandlukela eYerusalema, Yesu a teka vadyondzisiwa+ va 12 exihundleni a famba, loko va ri egondzweni a va byela a ku:18 “Maswivo! Hi tlhandlukela eYerusalema, naswona N’wana wa munhu u ta nyiketiwa eka vaprista lavakulu ni le ka vatsari, kutani va ta n’wi gwevela rifu,+19 naswona va ta n’wi nyiketa eka vanhu va matiko leswaku va endla xihlekiso ha yena ni ku n’wi ba kutani va n’wi belela,+ naswona u ta pfuxiwa+ hi siku ra vunharhu.”20 Endzhaku ka sweswo mana wa vana va Zebediya+ a ya ni vana vakwe eka yena, a n’wi nkhinsamela, a kombela swo karhi eka yena.+21 A ku eka wansati: “Xana u lava yini?” Wansati a ku eka yena: “Vula rito ra leswaku vana va mina lava vambirhi va tshama emfun’weni+ wa wena, un’wana evokweni ra wena ra xinene un’wanyana eka lera ximatsi.”22 Yesu a hlamula a ku: “Vanhu ndzin’wina, a mi swi tivi leswi mi swi kombelaka. Xana mi nga swi kota ku nwa eka xinwelo+ lexi ndzi nga ta nwa eka xona?” Va ku eka yena: “Ina.”23 A ku eka vona: “Hakunene mi ta nwela exinwelweni xa mina,+ kambe loko ku ri ku tshama evokweni ra mina ra xinene ni ra ximatsi a hi swa mina ku swi nyika van’wana, kambe i swa lava lunghiseriweke swona hi Tata wa mina.”+24 Loko lavan’wana va khume va swi twa, va hlundzukela vanhu lava vambirhi lava a va ri vamakwavo.+25 Kambe Yesu, a va vitanela eka yena, a ku: “Ma swi tiva leswaku vafumi va matiko va ma tikisela naswona vanhu lavakulu va ma lawula.+26 A swi fanelanga swi va tano exikarhi ka n’wina;+ kambe mani na mani la lavaka ku va lonkulu exikarhi ka n’wina u fanele ku va mutirheli+ wa n’wina,27 naswona mani na mani la lavaka ku va wo sungula exikarhi ka n’wina u fanele ku va hlonga+ ra n’wina.28 Tanihi leswi N’wana wa munhu a nga telangiki ku tirheriwa, kambe a teleke ku tirhela+ ni ku nyikela moya-xiviri wakwe wu va nkutsulo wa lavo tala.”+29 Kutani loko va ri karhi va huma eYeriko+ ntshungu lowukulu wu n’wi landzela.30 Kutani waswivo, vanhu vambirhi lava feke mahlo a va tshame etlhelweni ka gondzo, loko va twa leswaku Yesu wa hundza, va huwelela va ku: “Hosi, vana ni tintswalo eka hina, wena N’wana wa Davhida!”+31 Kambe ntshungu wu va byela hi ku kongoma leswaku va miyela; kambe va huwelela hilaha ku twalaka swinene, va ku: “Hosi, vana ni tintswalo eka hina, wena N’wana wa Davhida!”+32 Kutani Yesu a yima, a va vitana ivi a ku: “Xana mi lava leswaku ndzi mi endlela yini?”33 Va ku eka yena: “Hosi, pfula mahlo ya hina.”+34 Hi ku susumetiwa hi ntwela-vusiwana, Yesu a khumba mahlo+ ya vona, xikan’we-kan’we va sungula ku vona, kutani va n’wi landzela.+

robotstxt: allowed

filter: keep


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Tinhlayo 23:1-30
23 Kutani Balama a byela Balaka a ku: “Ndzi akele tialitari+ ta nkombo endhawini leyi, u ndzi lulamisela tinkunzi ta nkombo ni makhuna ya nkombo endhawini leyi.”2 Hi ku hatlisa Balaka a endla hilaha Balama a vuleke hakona. Endzhaku ka sweswo Balaka na Balama va nyikela nkunzi ni khuna ealitarini yin’wana ni yin’wana.+3 Balama a ya emahlweni a byela Balaka a ku: “Yima ekusuhi ni gandzelo ra wena ro hisiwa,+ mina u ndzi pfumelela ndzi famba. Kumbexana Yehovha u ta tihlanganisa na mina.+ Loko swi ri tano xin’wana ni xin’wana lexi a nga ta ndzi komba xona, kunene ndzi ta ku byela xona.” Hiloko a ya exitsungeni lexi nga riki na nchumu.4 Loko Xikwembu xi tihlanganisa na Balama,+ yena a ku eka xona: “Ndzi forise tialitari ta nkombo, naswona ndzi nyikele nkunzi ni khuna ealitarini yin’wana ni yin’wana.”+5 Hikwalaho Yehovha a nghenisa rito enon’wini wa Balama,+ a ku: “Tlhelela eka Balaka u n’wi byela leswi.”+6 A tlhelela eka yena, kutani waswivo, yena ni tihosana ta Mowabu hinkwato a va yime ekusuhi ni gandzelo ro hisiwa.7 Hiloko a vula marito yakwe ya vutlhari+ a ku:“Balaka hosi ya Mowabu u ringete ku ndzi kongomisa ku suka eAramu,+Ku suka etintshaveni ta le vuxeni a ku:‘Tana u ndzi rhukanela Yakobe.Ina, tana u sola Israyele.’+8 Xana ndzi nga va sandzisa ku yini lava Xikwembu xi nga va sandzangiki?+Xana ndzi nga va sorisa ku yini lava Yehovha a nga va solangiki?+9 Hikuva ndza va vona ndzi ri ehenhla ka maribye,Naswona ndza va vona ndzi ri ehenhla ka switsunga.Va hambeta va tshama kona va ri voxe va ri tiko,+Naswona a va tihlayi exikarhi ka matiko.+10 I mani la hlayeleke ntshuri wa Yakobe,+Naswona i mani la hlayeleke xiphemu xa vumune xa Israyele?Moya-xiviri wa mina a wu fe rifu ra vanhu lava lulameke,+Kutani makumu ya mina a ma hundzuke ma fana ni ya vona eku heteleleni.”+11 Hiloko Balaka a byela Balama a ku: “I yini leswi u ndzi endleke swona? Ndzi ku tekele leswaku u ta ndzi sandzela valala va mina, kutani waswivo, u va katekise hilaha ku heleleke.”+12 Yena a hlamula a ku: “Xana a ndzi fanelanga ndzi vula xin’wana ni xin’wana lexi Yehovha a xi nghenisaka enon’wini wa mina?”+13 Kutani Balaka a n’wi byela a ku: “Ndzi kombela u ta na mina endhawini yin’wana leyi u nga va vonaka eka yona. U ta va vona hi tlhelo ntsena,+ a wu nge va voni hinkwavo. Kutani u ndzi sandzela vona u ri kwalaho.”+14 Hiloko a n’wi yisa ensin’wini ya Sofimi, ehenhla ka Pisiga,+ kutani a aka tialitari ta nkombo naswona a nyikela nkunzi ni khuna ealitarini yin’wana ni yin’wana.+15 Endzhaku ka sweswo a byela Balaka a ku: “Yima laha ekusuhi ni gandzelo ra wena ro hisiwa, mina ndzi tihlanganisa na yena lahaya.”16 Endzhaku ka sweswo Yehovha a tihlanganisa na Balama naswona a nghenisa rito enon’wini wakwe a n’wi byela a ku:+ “Tlhelela eka Balaka+ u ku eka yena.”17 Hikwalaho a ta eka yena, kutani waswivo, a a yime egandzelweni rakwe ro hisiwa, ni tihosana ta Mowabu a ti ri na yena. Kutani Balaka a ku eka yena: “Yehovha u te yini?”18 Hiloko a vula marito yakwe ya vutlhari a ku:+“Suka u yima Balaka, u yingisa.Ndzi yingise, Wena n’wana wa Sipora.+19 Xikwembu a xi fani ni munhu leswaku xi nga hemba,+Naswona a hi n’wana wa munhu leswaku xi nga tisola.+Loko xona xi swi vurile, xana a xi nge swi endli,Naswona loko xona xi swi vulavurile, xana a xi nge swi hetisisi?+20 Waswivo! Ndzi tekeriwe ku ta katekisa,Kutani xona xi katekisile,+ naswona a ndzi nge swi hundzuli.+21 A xi ma langutanga matimba+ wahi ni wahi ya masalamusi ya ku lwa na Yakobe,Naswona a xi ku vonanga ku karhata loku lwaka na Israyele.Yehovha Xikwembu xa yena u na yena,+Naswona ku dzunisa hi matimba ka hosi ku le xikarhi ka yena.22 Xikwembu xa va humesa aEgipta.+Matsutsumelo lama fanaka ni ya nkunzi yo leva i ya xona.+23 Hikuva a ku na vuloyi lebyi nga lwaka na Yakobe,+Hambi ku ri ku hlahluva loku nga lwaka na Israyele.+Enkarhini lowu ku nga ha vuriwa leswi malunghana na Yakobe na Israyele,‘Mawaku leswi Xikwembu xi swi endleke!’+24 Vona, tiko ri ta suka ri yima kukota nghala,Ri ta titlakusa kukota nghala.+A ri nge etleli kukondza ri dya xiharhi,Kutani ri ta nwa ngati ya lava va dlayiweke.”+25 Hiloko Balaka a byela Balama a ku: “Loko u nga swi koti ku n’wi sandza nikatsongo, u nga n’wi katekisi nikatsongo.”26 Balama a hlamula Balaka a ku: “Xana a ndzi ku byelanga ndzi ku, ‘Hinkwaswo leswi Yehovha a nga ta swi vula ndzi ta swi endla ke’?”+27 Kutani Balaka a byela Balama a ku: “Oho ndza ku kombela, tana. Inge ndzi ku teka ndzi ku yisa endhawini yin’wana. Kumbexana swi ta va swi lulamile ematihlweni ya Xikwembu xa ntiyiso lerova kunene u ta ndzi sandzela yena u ri kwalaho.”+28 Hiloko Balaka a teka Balama a n’wi yisa ehenhla ka Peyori, leyi languteke tlhelo ra Yeximoni.+29 Kutani Balama+ a byela Balaka a ku: “Ndzi akele tialitari ta nkombo endhawini leyi, u ndzi lulamisela tinkunzi ta nkombo ni makhuna ya nkombo endhawini leyi.”+30 Hikwalaho Balaka a endla hilaha Balama a n’wi byeleke hakona, kutani a nyikela nkunzi ni khuna ealitarini yin’wana ni yin’wana.+


text:
XIPHEMU 8
Rifu Ra Yesu Ri Vula Yini Eka Wena?
Yesu u hi ferile leswaku hi kuma vutomi. Yohane 3:16
Endzhaku ka masiku manharhu Yesu a file, vavasati van’wana va ye esirheni kambe va kuma ku nga ri na nchumu. Yehovha se a a n’wi pfuxile.
Endzhakunyana, Yesu u humelele eka vaapostola vakwe.
Yehovha u pfuxe Yesu tanihi xivumbiwa xa moya lexi nga ni matimba. Vadyondzisiwa vakwe va n’wi vonile loko a tlhandlukela etilweni.
Xikwembu xi pfuxe Yesu eku feni kutani xi n’wi endla Hosi ya Mfumo wa xona. Daniyele 7:13, 14
Yesu u nyikele hi vutomi byakwe leswaku a kutsula vanhu. (Matewu 20:28) Hi ku tirhisa nkutsulo wolowo, Xikwembu xi endle leswaku hi kota ku hanya hilaha ku nga heriki.
Yehovha u tote Yesu tanihi Hosi leswaku a fuma misava. U ta fuma ni vanhu vo tshembeka va 144 000 lava pfuxeriweke etilweni. Yesu ni lava 144 000 va vumba hulumendhe ya le tilweni—ku nga Mfumo wa Xikwembu.—Nhlavutelo 14:1-3.
Mfumo wa Xikwembu wu ta hundzula misava yi va paradeyisi. Nyimpi, vugevenga, vusweti ni ndlala a swi nge he vi kona. Hakunene vanhu va ta tiphina!—Pisalema 145:16.
DYONDZA SWO TALA
Yesu Kreste I Mani?
Kuma leswaku ha yini Yesu a file. Leswi nkutsulo wu nga swona ni leswi Yesu a swi endlaka sweswi.
Mfumo Wa Xikwembu I Yini?
I mani Hosi ya Mfumo wa Xikwembu naswona Mfumo wu ta hetisisa yini?


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaheveru 4:1-16
4 Hikokwalaho, leswi ku saleke xitshembiso xa ku nghena eku wiseni+ ka xona, a hi chaveni leswaku nkarhi wun’wana, un’wana wa n’wina a nga ha vonaka a tsandzeke ku xi fanelekela.+2 Hikuva na hina+ hi byeriwe mahungu lamanene, kukotisa leswi na vona va byeriweke+ wona; kambe rito leri twiweke a ri va pfunanga,+ hikuva a va nga hlangananga eripfumelweni+ swin’we ni lava va ri tweke.+3 Kambe hina lava hi kombiseke ripfumelo ha nghena eku wiseni, hilaha xi vuleke hakona: “Kutani ndzi hlambanye+ ndzi hlundzukile, ‘A va nge ngheni+ eku wiseni ka mina,’ ”+ hambileswi mintirho ya xona a yi hetisekile+ hi mpfhuka misava+ yi va kona.4 Hikuva endhawini yin’wana xi vule leswi landzelaka malunghana ni siku ra vunkombo: “Kutani Xikwembu xi wisa hi siku ra vunkombo emintirhweni+ ya xona hinkwayo,”5 nakambe endhawini leyi xi ri: “A va nge ngheni eku wiseni+ ka mina.”6 Hikokwalaho, tanihi leswi swi saleleke van’wana leswaku va nghena kona, naswona lava va byeriweke mahungu lamanene+ ku sungula va nga nghenangiki hikwalaho ka ku ka va nga yingisi,+7 xi tlhela xi fungha siku rin’wana hi ku vula leswi “Namuntlha” endzhaku ka nkarhi wo leha swinene eka pisalema ya Davhida; hilaha swi vuriweke hakona hala henhla: “Namuntlha loko mi yingisa rito rakwe,+ mi nga nonon’hwisi timbilu+ ta n’wina.”8 Hikuva loko Yoxuwa+ a a va yise endhawini yo wisela+ eka yona, endzhaku ka sweswo Xikwembu a xi ta va xi nga vulavulanga+ hi siku rin’wana.9 Kutani ku sale ku wisa hi savata ka vanhu va Xikwembu.+10 Hikuva munhu la ngheneke eku wiseni+ ka Xikwembu na yena u wisile emintirhweni+ yakwe, hilaha Xikwembu na xona xi wiseke emintirhweni ya xona.11 Hikwalaho a hi endleni hinkwaswo leswi hi nga swi kotaka leswaku hi nghena eku wiseni koloko, hi ku chava leswaku un’wana a nga wela entileni lowu fanaka wa ku ka a nga yingisi.+12 Hikuva rito+ ra Xikwembu ra hanya+ naswona ri ni matimba,+ ri kariha ku tlula banga+ rihi ni rihi leri tsemaka hi matlhelo mambirhi, ri tlhava hambi ku ri ku ya fika emaaveni ya moya-xiviri+ ni moya,+ ni ya mahlangano swin’we ni mongo wa wona, naswona ra swi kota ku twisisa miehleketo ni makungu ya mbilu.+13 Naswona a xi kona xivumbiwa lexi nga vonakiki emahlweni+ ka xona, kambe swilo hinkwaswo swi lo dla, swi paluxeka erivaleni ematihlweni ya loyi hi nga ta tihlamulela+ eka yena.14 Hikokwalaho, hi ku vona leswaku hi ni muprista lonkulu swinene la tsemakanyeke matilo,+ Yesu N’wana wa Xikwembu,+ a hi namarheleni ku kombisa ka hina ripfumelo eka yena.+15 Hikuva muprista lonkulu loyi hi nga na yena, a hi yena loyi a nga tsandzekaka ku hi tshandzisa+ eku tsaneni ka hina, kambe hi loyi a ringiweke hi tindlela hinkwato ku fana na hina, kambe yena a nga vanga na xidyoho.+16 Hikokwalaho, a hi tshineleleni+ xiluvelo xa musa lowu nga faneriwiki hi ntshunxeko wo vulavula,+ leswaku hi ta kuma tintswalo ni musa lowu nga faneriwiki hi ta pfuneka enkarhini wa kona.+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Levhitika 8:1-36
8 Yehovha a ya emahlweni a byela Muxe a ku:2 “Teka Aroni ni vana vakwe+ ni tinguvu+ ni mafurha ya ku tota+ ni nkunzi ya gandzelo ra xidyoho+ ni makhuna mambirhi ni xirhundzu xa swinkwa leswo-ke-comela,+3 kutani u hlengeleta+ ntshungu hinkwawo enyangweni ya ntsonga wa nhlangano.”+4 Hiloko Muxe a endla hilaha Yehovha a n’wi leriseke hakona, kutani ntshungu wu hlengeletana enyangweni+ ya ntsonga wa nhlangano.5 Kutani Muxe a byela ntshungu a ku: “Lowu i nchumu lowu Yehovha a leriseke leswaku wu endliwa.”+6 Hikwalaho Muxe a tshineta Aroni ni vana vakwe ekusuhi kutani a va hlambisa+ hi mati.+7 Endzhaku ka sweswo a n’wi ambexa nguvu yo leha+ kutani a n’wi khama hi nceka+ naswona a n’wi ambexa nguvu yo pfumala mavoko,+ a n’wi ambexa efodi+ naswona a n’wi khama hi vamba+ ra efodi a nwi bohelela hi rona ri tiya.8 Endzhaku ka sweswo a veka xinkwamana xa le xifuveni+ eka yena naswona a veka Urimi ni Thumimi+ exinkwamaneni xa le xifuveni.9 Hiloko a n’wi ambexa xifunengeto xa nhloko+ enhlokweni naswona a veka xiphepherele lexi vangamaka xa nsuku emahlweni ka xifunengeto xa nhloko, mfungho wo kwetsima wa ku tinyiketela,+ hilaha Yehovha a leriseke Muxe hakona.10 Kutani Muxe a teka mafurha ya ku tota a tota tabernakela+ ni hinkwaswo leswi a swi ri eka yona, a swi hlawulekisa.11 Endzhaku ka sweswo a xuva man’wana ya wona ka nkombo ealitarini kutani a tota alitari+ ni swingolongondzwana swa yona hinkwaswo ni xihlambelo ni xiangamo xa xona leswaku a swi hlawulekisa.12 Eku heteleleni a chela mafurha man’wana ya ku tota enhlokweni ya Aroni a n’wi tota leswaku a n’wi hlawulekisa.+13 Hiloko Muxe a tshineta+ vana va Aroni ekusuhi a va ambexa tinguvu to leha naswona a va khama hi minceka+ kutani a va tsondzela hi switsondzeri swa nhloko,+ hilaha Yehovha a leriseke Muxe hakona.14 Kutani a khayima nkunzi+ ya gandzelo ra xidyoho, hiloko Aroni ni vana vakwe va tlhandleka mavoko enhlokweni+ ya nkunzi ya gandzelo ra xidyoho.15 Muxe a yi tlhava+ naswona a teka ngati+ a yi tota hi ritiho etimhondzweni ta alitari a yi rhendzela kutani a tengisa alitari exidyohweni, kambe ngati leyin’wana hinkwayo a yi chela etshakwini ra alitari, leswaku a ta yi hlawulekisela ku kombela ku rivaleriwa+ eka yona.16 Endzhaku ka sweswo a teka mafurha hinkwawo lawa a ma ri ehenhla ka marhumbu ni xilekhelekhe xa xivindzi ni tinso timbirhi ni mafurha ya tona, Muxe a swi mbulukisa ealitarini.+17 Kutani a yi hisa hi ndzilo nkunzi ni dzovo ra yona ni nyama ya yona ni vulongo bya yona ehandle ka nxaxa,+ hilaha Yehovha a leriseke Muxe hakona.18 Hiloko a tshineta khuna ra gandzelo ro hisiwa ekusuhi, kutani Aroni ni vana vakwe va tlhandleka mavoko enhlokweni ya khuna.+19 Endzhaku ka sweswo Muxe a ri tlhava kutani a xuva ngati ehenhla ka alitari+ a yi rhendzela.20 Kutani a tsemelela khuna hi swiphemu+ swa rona, Muxe a mbulukisa nhloko ni swiphemu ni mafurha ya tinso.21 Kutani a hlantswa marhumbu ni manqina hi mati, hiloko Muxe a mbulukisa khuna hinkwaro ealitarini.+ A ku ri gandzelo ro hisiwa ra nun’hwelo lowu phyuphyisaka.+ A ku ri gandzelo leri endleriwaka Yehovha hi ndzilo, hilaha Yehovha a leriseke Muxe hakona.22 Hiloko a tshineta khuna ra vumbirhi ekusuhi, khuna ra ku vekiwa,+ kutani Aroni ni vana vakwe va tlhandleka mavoko enhlokweni ya khuna.23 Endzhaku ka sweswo Muxe a ri tlhava kutani a teka ngati yin’wana ya rona a yi tota emakumu ka ndleve ya xinene ya Aroni ni le khudzwini ra voko rakwe ra xinene ni le khudzwini ra nenge+ wakwe wa xinene.24 Endzhaku ka sweswo Muxe a tshineta vana va Aroni ekusuhi kutani a tota ngati yin’wana emakumu ka tindleve ta vona ta xinene ni le makhudzwini ya mavoko ya vona ya xinene ni le makhudzwini ya milenge ya vona ya xinene; kambe Muxe a xuva ngati leyin’wana hinkwayo ehenhla ka alitari+ a yi rhendzela.25 Hiloko a teka mafurha ni ncila lowu noneke ni mafurha hinkwawo lawa a ma ri ehenhla ka marhumbu+ ni xilekhelekhe xa xivindzi ni tinso timbirhi ni mafurha ya tona ni nenge+ wa xinene.26 Kutani exirhundzwini xa swinkwa leswo-ke-comela lexi a xi ri emahlweni ka Yehovha, a teka xinkwa xin’we lexo-ke-comela lexi vumbekeke ku fana ni xingwavila+ ni xinkwa+ xin’we lexi vumbekeke ku fana ni xingwavila lexi nga ni mafurha ni xiphampha+ xin’we. Hiloko a swi veka emafurheni ni le nengeni wa xinene.27 Endzhaku ka sweswo a swi veka hinkwaswo eswandleni swa Aroni ni le swandleni swa vana vakwe kutani a sungula ku swi ndziwita swi va gandzelo leri ndziwitiwaka emahlweni ka Yehovha.+28 Hiloko Muxe a swi teka eswandleni swa vona kutani a swi mbulukisa ealitarini ehenhla ka gandzelo ro hisiwa.+ A swi ri xitlhavelo xa ku vekiwa,+ swa nun’hwelo lowu phyuphyisaka.+ A ku ri gandzelo leri endleriweke Yehovha+ hi ndzilo.29 Kutani Muxe a teka xifuva+ a xi ndziwita xi va gandzelo leri ndziwitiwaka emahlweni ka Yehovha.+ Xi ve xiphemu+ xa Muxe xi huma eka khuna ra ku vekiwa, hilaha Yehovha a leriseke Muxe hakona.30 Endzhaku ka sweswo Muxe a teka mafurha+ man’wana ya ku tota ni ngati yin’wana leyi a yi ri ealitarini a xuva Aroni ni tinguvu takwe hi swona ni vana vakwe ni tinguvu ta vana vakwe lava a va ri na yena. Hikwalaho a hlawulekisa+ Aroni ni tinguvu takwe ni vana vakwe ni tinguvu ta vana+ vakwe lava a va ri na yena.31 Kutani Muxe a byela Aroni ni vana vakwe a ku: “Swekani+ nyama leyi enyangweni ya ntsonga wa nhlangano, kwalaho hilaha mi nga ta yi dyela+ kona ni xinkwa lexi nga exirhundzwini xa ku vekiwa, hilaha ndzi nyikiweke xileriso hakona, xi ku, ‘Aroni ni vana vakwe va ta swi dya.’32 Nyama leyi nga ta sala ni xinkwa mi ta swi hisa hi ndzilo.+33 Mi nga tshuki mi huma enyangweni ya ntsonga wa nhlangano ku ringana masiku ya nkombo,+ kukondza ku fika siku ra ku hetisisa masiku ya ku vekiwa ka n’wina, hikuva swi ta teka masiku ya nkombo ku tata voko ra n’wina hi matimba.+34 Hilaha swi endliweke hakona esikwini leri, Yehovha u lerise leswaku swi endliwa tano hi xikongomelo xa leswaku mi kombela ku rivaleriwa.+35 Kutani mi ta tshama enyangweni ya ntsonga wa nhlangano nhlikanhi ni vusiku ku ringana masiku ya nkombo,+ mi fanele mi hlayisa ku rindza loku bohaka loku simekiweke hi Yehovha+ leswaku mi nga fi; hikuva ndzi lerisiwe tano.”36 Kutani Aroni ni vana vakwe va endla swilo hinkwaswo leswi Yehovha a swi leriseke ha Muxe.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 31:1-30
31 Muxe a ya emahlweni a vulavula marito lawa eka tiko hinkwaro ra Israyele,2 a ku eka vona: “Namuntlha+ ndzi ni malembe ya 120 hi vukhale. A ndzi nge he pfumeleriwi ku huma ni ku nghena,+ hilaha Yehovha a ndzi byeleke hakona a ku, ‘A wu nge wu peli nambu lowu wa Yordani.’+3 Yehovha Xikwembu xa n’wina hi yena la pelaka emahlweni ka n’wina.+ Yena u ta lovisa matiko lawa emahlweni ka n’wina, n’wina mi fanele mi wa hlongola.+ Yoxuwa hi yena la pelaka emahlweni ka n’wina,+ hilaha Yehovha a vuleke hakona.4 Kunene Yehovha u ta ma endla hilaha a endleke Sihoni+ na Ogo+ hakona, tihosi ta Vaamori ni tiko ra tona, loko a ti lovisa.+5 Yehovha u ma tshikele eka n’wina,+ mi fanele mi wa endla hi ku landza hinkwaswo leswi ndzi mi leriseke swona.+6 Vanani ni xivindzi, mi va ni matimba.+ Mi nga chavi kumbe mi tshuka emahlweni ka wona,+ hikuva Yehovha Xikwembu xa n’wina hi yena la fambaka na n’wina. A nge mi tshiki kumbe a mi siya hilaha ku heleleke.”+7 Muxe a vitana Yoxuwa a n’wi byela emahlweni ka mahlo ya tiko hinkwaro ra Israyele a ku: “Vana ni xivindzi, u va ni matimba,+ hikuva wena—u ta nghenisa vanhu lava etikweni leri Yehovha a ri hlambanyeleke vatata wa vona ku va nyika rona, wena u ta va nyika rona ri va ndzhaka.+8 Yehovha hi yena la fambaka emahlweni ka wena. Yena u ta hambeta a va na wena.+ A nge ku tshiki kumbe a ku siya hilaha ku heleleke. U nga tshuki u chava kumbe u chavisiwa.”+9 Kutani Muxe a tsala nawu+ lowu a wu nyika vaprista, vana va Levhi,+ lava va rhwalaka areka ya ntwanano+ wa Yehovha, ni vakulukumba hinkwavo va Israyele.10 Muxe a ya emahlweni a va lerisa, a ku: “Emakumu ka malembe man’wana ni man’wana ya nkombo, hi nkarhi lowu vekiweke wa lembe ra ku ntshunxa,+ enkhubyeni wa mintsonga,+11 loko tiko hinkwaro ra Israyele ri ta ku ta vona xikandza xa Yehovha+ Xikwembu xa n’wina endhawini leyi a nga ta yi hlawula,+ mi ta hlaya nawu lowu emahlweni ka tiko hinkwaro ra Israyele ri yingisile.+12 Hlengeletani vanhu,+ vavanuna ni vavasati ni vana ni muluveri la nga endzeni ka tinyangwa ta n’wina, leswaku va yingisa nileswaku va dyondza,+ hikuva va fanele va chava Yehovha Xikwembu xa n’wina,+ va khathalela ku hetisisa marito hinkwawo ya nawu lowu.13 Kutani vana va vona lava va nga swi tivangiki va ta yingisa,+ va fanele va dyondza ku chava Yehovha Xikwembu xa n’wina masiku hinkwawo lawa mi hanyaka ehenhla ka misava leyi mi pelaka Yordani ku ya yi teka.”+14 Endzhaku ka sweswo Yehovha a byela Muxe a ku: “Waswivo! Masiku ya leswaku u fa ma tshinele.+ Vitana Yoxuwa, mi yima entsongeni wa nhlangano leswaku ndzi ta n’wi lerisa.”+ Kutani Muxe na Yoxuwa va ya yima entsongeni wa nhlangano.+15 Hiloko Yehovha a humelela entsongeni a ri epapeni lerikulu, kutani papa lerikulu ri yima enyangweni ya ntsonga.+16 Yehovha a byela Muxe a ku: “Waswivo! U etlela ni vatata wa wena;+ kunene vanhu lava va ta suka va yima+ va endla rimbewu leri nga amukelekiki ni swikwembu swimbe swa tiko leri va yaka eka rona,+ exikarhi ka vona, kunene va ta ndzi fularhela+ naswona va tlula ntwanano wa mina lowu ndzi wu endleke na vona.+17 Hakunene ku hlundzuka ka mina ku ta va pfurhela esikwini rero,+ kunene ndzi ta va fularhela,+ ndzi va tumbetela xikandza xa mina,+ va fanele va va nchumu lowu nga ta herisiwa; makhombo ni maxangu yo tala ma fanele ma ta ehenhla ka vona,+ va ta boheka ku vula esikwini rero va ku, ‘Xana makhombo lawa ma hi wele hikwalaho ka leswi Xikwembu xa hina xi nga riki kona exikarhi ka hina?’+18 Loko ku ri mina, ndzi ta tumbeta xikandza xa mina hilaha ku heleleke esikwini rero, hikwalaho ka vubihi hinkwabyo lebyi va byi endleke, hikuva va hundzukele eka swikwembu swin’wana.+19 “Kutani sweswi, titsaleleni risimu leri,+ mi ri dyondzisa vana va Israyele.+ Ri vekeni emilon’wini ya vona leswaku risimu leri ri ta va mbhoni ya mina ehenhla ka vana va Israyele.+20 Hikuva ndzi ta va tisa emisaveni leyi ndzi hlambanyeke ha yona eka vatata wa vona,+ leyi khulukaka ntswamba ni vulombe,+ kunene va ta dya+ va xurha, va nyuhela+ naswona va hundzukela eka swikwembu swin’wana,+ hakunene va ta swi tirhela ivi va ndzi khoma hi ndlela leyi nga kombisiki xichavo, va tlula ntwanano wa mina.+21 Kutaku loko makhombo ni maxangu yo tala ma va wela ehenhla,+ risimu leri ri ta hlamula emahlweni ka vona ri va mbhoni, hikuva ri nga ka ri nga rivariwi enon’wini wa vana va vona, hikuva ndzi wu tiva kahle mboyamelo+ wa vona lowu va voyamelaka eka wona namuntlha, ndzi nga si va tisa etikweni leri ndzi hlambanyeke ha rona.”22 Hikwalaho Muxe a tsala risimu leri esikwini rero, leswaku a ta ri dyondzisa vana va Israyele.+23 A ya emahlweni a lerisa Yoxuwa n’wana wa Nuni,+ a ku: “Vana ni xivindzi, u va ni matimba,+ hikuva wena—u ta nghenisa vana va Israyele etikweni leri ndzi va hlambanyeleke rona,+ mina ndzi ta hambeta ndzi va na wena.”24 Hi ku hatlisa loko Muxe a hete ku tsala marito ya nawu lowu ebukwini ku fikela loko ma helerile,+25 Muxe a lerisa Valevhi, lava va rhwalaka areka ya ntwanano+ wa Yehovha, a ku:26 “Loko mi teka buku leyi ya nawu,+ mi fanele mi yi veka etlhelo ka areka+ ya ntwanano wa Yehovha Xikwembu xa n’wina, yi fanele yi va mbhoni ehenhla ka n’wina.+27 Hikuva mina—ndzi ku tiva kahle ku xandzuka ka n’wina+ ni ku sihalala ka nhamu ya n’wina.+ Loko mi tikhome hi mukhuva wa mahanyelo ya ku xandzuka eka Yehovha+ ndza ha hanya na n’wina namuntlha, swi ta va swikulu swinene endzhaku ka rifu ra mina!28 Ndzi hlengeleteleni vakulukumba va tinyimba ta n’wina ni valanguteri va n’wina,+ ndzi va byela marito lawa va yingisile, naswona ndzi teka matilo ni misava swi va timbhoni ehenhla ka vona.+29 Hikuva ndzi swi tiva kahle leswaku endzhaku ka rifu ra mina mi ta endla hi ndlela leyi onhakeke hakunene,+ mi ta hambuka endleleni leyi ndzi mi leriseke yona; kutani khombo+ ri ta boheka ku mi wela eku heleni ka masiku, hikuva mi ta endla swo biha ematihlweni ya Yehovha ku ri ku n’wi hlundzukisa hi mintirho ya mavoko ya n’wina.”+30 Muxe a ya emahlweni a vulavula marito ya risimu leri ku ya fika eku heleni ka rona, nhlengeletano hinkwayo ya Israyele yi yingisile:+


text:
NHLOKO-MHAKA YA XIFUNENGETO | NDZA HA HANYELA YINI?
Swiyimo Swa Cinca
“Hi kamanyetiwile hi tindlela hinkwato, kambe a hi manyiwanga lerova hi nga swi koti ni ku famba; hi pfilunganyekile, kambe a hi yi pfumali hi ku helela ndlela yo huma.”—2 VAKORINTO 4:8.
Ku tidlaya ku tekiwa tanihi ndlela yo tlhantlha swiphiqo hi ku helela. Hambileswi swi nga ha tikaka ku tshemba mhaka leyi, swiphiqo leswi u nga na swona swi nga ha cinca u nga swi langutelanga, hambiloko swi vonaka swi ri swikulu swinene.—Hlaya bokisi leri nge “Swiyimo Swa Vona Swi Cincile.”
Hambiloko swiyimo swa wena swi nga cinci, swi nga va swinene ku tlhantlha xiphiqo ha xin’we. Yesu u te: “Mi nga tshuki mi vilela hi siku leri tlhandlamaka, hikuva siku leri tlhandlamaka ri ta va ni mivilelo ya rona. Vubihi bya siku rin’wana ni rin’wana byi enele rona.”—Matewu 6:34.
Ku vuriwa yini loko xiyimo xa wena xo ka xi nga cinci? Hi xikombiso, swi nga ha endleka leswaku u ni vuvabyi lebyi nga tshungulekiki. Kumbe u ni gome hikwalaho ka xiyimo xo karhi lexi u nga ta ka u nga swi koti ku xi tlherisela endzhaku, xo tanihi ku heleriwa hi vukati kumbe ku feriwa hi munhu loyi u n’wi rhandzaka.
Hambiswiritano, u nga swi kota ku cinca ndlela leyi u xi langutaka ha yona xiyimo xexo. Loko u dyondza ku xi amukela, u ta va ni langutelo lerinene. (Swivuriso 15:15) Leswi swi ta tlhela swi ku pfuna ku kuma tindlela leti u nga langutaka xiyimo xa wena ha tona ematshan’weni yo teka ku tidlaya tanihi ntlhantlho wa swiphiqo swa wena. Vuyelo byi ta va byihi? U ta kota ku lawula ndlela leyi u xi langutaka ha yona xiyimo xa wena hambiloko swi tikomba onge a swi nge koteki.—Yobo 2:10.
TSUNDZUKA LESWI: Munhu a nge swi koti ku lulamisa swiphiqo swo tala hi nkarhi wun’we, u fanele a swi tlhantlha ha xin’we-xin’we ku nga khathariseki leswaku swikulu ku fikela kwihi.
LESWI U NGA SWI ENDLAKA SWESWI: U nga byela un’wana hi xiyimo xa wena, ku nga ha va munghana kumbe xaka. Munhu yoloye a nga ku pfuna leswaku u languta xiyimo xa wena hi ndlela leyinene.—Swivuriso 11:14.


text:
1Ngu kugwitisa, vanathu, tsakani ngu ka Mkoma. Kha ti ni karati ku engeta ni mi bhalela toneto ta timweto, nguko eto ti vhuna ku mi tsanisa. 2Ti woneleni ka timbwa, ti woneleni ka vamahi va tobiha, ti woneleni ka va wukwera wa makuhu. 3Ava va nga ya wukwerani ngu ngathu, hi khozelako Txizimu ngu Moya wa txona; hi ti pfalisa ngu ka Kristu Jesu, hi si veki kuthemba kwathu ka nyama, 4hambiko ani ni ku ni fanelo ya kuthemba niyona nyama. Inkusa ngako wo kari a txi alakanya ku ti themba apune, ani ni fanela kupinda ene, 5ni yisilwe wukwerani ka ditshiku da wutxhanu ni mararu, ni wa lixaka la ka Israyeli, ni wa lihunzu la Bhenjamini, muhebheru, mwanana wa Vahebheru, ngu mu ka milayo ni mfarisi, 6ngu mu ka kukhutala, ni muxanisi wa Dibanza, ngu mu ka wululami wa Mlayo, ni maneka ni singa ni mnandu. 7Asi i nga ti dibhindu, kwangu, ni si woni si si vhuni txilo ngu kota ya Kristu. 8Ngu ditshuri, sotshe ni si wona si si vhuni txilo, ngako ni txi si dinganisa ni lisima la kuziva Kristu Jesu, Mkoma wangu. Ngu ndava yakwe, sotshe ni si tshotshile, futsi kambe ni si wona i di nzambwa, kasiku ni mana Kristu; 9kambe ni maneka ni di kwakwe, na i singa ngu mhaka ya kululama kwangu, ku tako ngu ka mlayo, aniko ngu ndava ya kululama ku ku humako ngu ka likholo ka Kristu; kululama kuwa ku tako ngu ka Txizimu akuwa ku tsaniswako ngu likholo. 10Ngu kota yeto, ni na si kota ku mu ziva, ene ni mtamo wa kuwuka kwakwe, ni txi sengela nayo kuxanisekani kwakwe, ni txi dinganiswa nayo kufani kwakwe, 11na ni txi rinzela tito mwendo nani ni nga mana kuwuka ka vafi. 12Hi nga ti to ni hetile mthumo, mwendo kumana wusawuleki, aniko na khutala ni txi ya masoni ka nzila yangu, kasiku mwendo ni nga mana kuhetiseka, nga ti nani ni nga manwa ngu Kristu Jesu. 13Vanathu, kha ni pimisi ti to ni hokile magwito, aniko njilo tximwetxo ni txi mahako. Ngu kudivala ati ti ku msana, ni tutuma ngu kukarateka ni londeta asi si ku masoni, 14ni longoloka nzila yangu ngu kulava kuhoka magwito, kala kuya mana txhatxhazelo ya kuxula ayi ni dhanelwako yona nzumani ngu Txizimu, ditinani ka Kristu Jesu. 15Ngu konaho, athu hi ku vahetiseki he zumbeni hi txi alakanya toneto; se ngako mi di ni mialakanyo yimwane, Txizimu txi na mi tuletela txona. 16Hambi i di keto, ka ti hi nga hoka ka txona, he simamiseni hi tsimbila ngu nzila yimweyo. 17Vanathu, ti maheni vaeteteli vangu, mi txi wonisisa khakwati avale va hanyisako ti mi ti wonako kwathu. 18Nguko va ho vavangi, ava va hanyako kota nga valala va txihambano txa Kristu. Ni bhulisanile ni nanu sikhati sa singi ngu vona, se konakuwa ni wombawomba ni txi dila. 19Magwito awe ngu kulova, nguko Txizimu txawe ngu mrumbu wawe. Va ti kukumukisa ngu sile si va thelako tingana, va khutalela tsena tithomba ta mafu. 20Aniko athu mwani kwathu ngu nzumani, ahawa hi rinzelako ti to a na ta ngu kona muhanyisi Mkoma Jesu Kristu. 21Ene a na phindula mmidi wathu wa wusiwana, a txi wu maha wu txi fana ni mmidi wakwe wa wudhumo, a txi wu ninga mtamo wo fana ni wule ene a fumako ngu wona sotshe simaha.
Copyright
Learn More


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Deteronoma 9:1-29
9 “Oho, Israyele, yingisa, namuntlha u pela Yordani+ ku ya nghena u hlongola matiko lama nga makulu ni lama nga ni matimba ku ku tlula,+ miti leyikulu ni leyi tiyisiweke ku ya fika ematilweni,+2 vanhu vo tala ni vo leha, vana va Vaanaka,+ lava u va tiveke ni lava u tweke ku vuriwa leswi malunghana na vona, ‘I mani la nga tiyelaka vana va Anaka?’3 U swi tiva kahle leswaku namuntlha Yehovha Xikwembu xa wena u pela emahlweni ka wena.+ Yena i ndzilo lowu herisaka.+ U ta va lovisa,+ naswona yena u ta va hlula emahlweni ka wena; u fanele u va hlongola u va lovisa hi ku hatlisa, hilaha Yehovha a ku byeleke hakona.+4 “U nga tshuki u vula embilwini ya wena loko Yehovha Xikwembu xa wena a va hlongola u ku, ‘Yehovha u ndzi tise leswaku ndzi ta teka tiko+ leri hikwalaho ka ku lulama ka mina,’ kasi Yehovha u hlongola matiko lawa emahlweni ka wena+ hikwalaho ka vuhomboloki bya wona.5 Tiko leri a wu ri teki hikwalaho ka ku tshembeka+ ka wena kumbe hikwalaho ka vunene bya mbilu+ ya wena; entiyisweni, Yehovha Xikwembu xa wena u hlongola matiko lawa emahlweni ka wena+ hikwalaho ka vuhomboloki bya wona, ku endlela leswaku Yehovha a hetisisa rito leri a ri hlambanyeleke vatata wa wena Abrahama,+ Isaka+ na Yakobe.+6 U fanele u swi tiva leswaku Yehovha Xikwembu xa wena a nga ku nyiki tiko leri lerinene leswaku u ri teka hikwalaho ka ku lulama ka wena; hikuva mi vanhu va tinhamu to sihalala.+7 “Tsundzukani: Mi nga tshuki mi rivala ndlela leyi mi hlundzukiseke Yehovha Xikwembu xa n’wina ha yona emananga.+ Ku sukela siku leri mi humeke ha rona etikweni ra Egipta ku fikela loko mi fika endhawini leyi, n’wina mi kombise ku xandzukela Yehovha+ hi ku tikhoma ka n’wina.8 Hambi ku ri eHorebe mi endle leswaku Yehovha a hlundzuka lerova Yehovha a mi hlundzukela ku fikela laha a mi loviseke.+9 Loko ndzi tlhandlukele entshaveni ndzi ya amukela swiphepherhele swa maribye,+ swiphepherhele swa ntwanano lowu Yehovha a wu endleke na n’wina,+ kutani ndzi hambete ndzi tshama entshaveni masiku ya 40 ni vusiku+ bya 40, (a ndzi dyanga xinkwa kumbe ku nwa mati,)10 hiloko Yehovha a ndzi nyika swiphepherhele swimbirhi swa ribye, leswi tsariweke hi ritiho+ ra Xikwembu; naswona eka swona a ku ri ni marito hinkwawo lawa Yehovha a mi byeleke wona entshaveni a ri exikarhi ka ndzilo hi siku ra nhlengeletano.+11 Kutani eku heleni ka masiku ya 40 ni vusiku bya 40, Yehovha a ndzi nyika swiphepherhele swimbirhi swa ribye, swiphepherhele swa ntwanano;+12 Yehovha a ya emahlweni a ndzi byela a ku, ‘Suka u yima, rhelela u suka laha hi ku hatlisa, hikuva vanhu lava u va humeseke aEgipta va onhile.+ Hi ku hatlisa va hambukile endleleni leyi ndzi va leriseke yona. Va tiendlele xifaniso lexi n’okisiweke.’+13 Yehovha a ya emahlweni a ndzi byela a ku, ‘Ndzi vone vanhu lava, kutani waswivo, i vanhu+ va tinhamu to sihalala.14 Ndzi tshike leswaku ndzi ta va lovisa,+ ndzi sula vito ra vona ehansi ka matilo,+ kutani ndzi ku endla tiko leri nga ni matimba naswona leri nga ni vanhu vo tala ku va tlula.’+15 “Endzhaku ka sweswo ndzi hundzulukile ndzi rhelela ku suka entshaveni, ntshava yi ri karhi yi pfurha ndzilo;+ naswona swiphepherhele swimbirhi swa ntwanano a swi ri emavokweni+ ya mina.16 Kutani ndzi languta, n’wina a mi dyohele Yehovha Xikwembu xa n’wina! A mi tiendlele rhole leri n’okisiweke.+ Hi ku hatlisa a mi hambukile endleleni leyi Yehovha a mi leriseke yona.+17 Hiloko ndzi teka swiphepherhele swimbirhi ndzi swi lahlela ehansi, ndzi swi faya ematihlweni+ ya n’wina.18 Kutani ndzi tiwisela emahlweni ka Yehovha ku fana ni le ku sunguleni, masiku ya 40 ni vusiku bya 40. A ndzi dyanga xinkwa kumbe ku nwa mati,+ hikwalaho ka xidyoho xa n’wina lexi mi xi endleke hi ku endla swo biha ematihlweni ya Yehovha leswaku mi n’wi hlundzukisa.+19 Hikuva a ndzi chava hikwalaho ka ku hlundzuka lokukulu loku Yehovha a a mi hlundzukele hakona ku fikela laha a a lava ku mi lovisa.+ Hambiswiritano, Yehovha u tlhele a ndzi yingisa hi nkarhi+ wolowo.20 “Na Aroni, Yehovha u n’wi hlundzukele ngopfu ku fikela laha a a lava ku n’wi dlaya;+ kambe ndzi tlhele ndzi kombelela+ Aroni hi nkarhi wolowo.21 Kutani xidyoho xa n’wina lexi mi xi endleke, ku nga rhole,+ ndzi ri teke ndzi ri hisa hi ndzilo ni ku ri pfotlosa, ndzi ri sila swinene kukondza ri hundzuka mapa ri fana ni ntshuri; endzhaku ka sweswo ndzi chele mapa ya rona exinambyaneni lexi a xi rhelela xi huma entshaveni.+22 “Ku tlula kwalaho, eTabera,+ eMassa+ ni le Kibiroti-hatavha,+ mi tikombise mi ri lava hlundzukisaka+ Yehovha.23 Kutani loko Yehovha a mi rhumela eKadexi-baniya+ a ku, ‘Tlhandlukani mi ya teka tiko leri kunene ndzi nga ta mi nyika rona,’ hiloko mi tikhoma hi ndlela ya ku xandzukela xileriso xa Yehovha Xikwembu+ xa n’wina, naswona a mi vanga ni ripfumelo+ eka yena, a mi ri yingisanga rito+ rakwe.24 Mi tikombise mi ri lava xandzukelaka Yehovha+ hi mukhuva wa n’wina ku sukela siku leri ndzi mi tiveke ha rona.25 “Kutani ndzi tiwisela emahlweni ka Yehovha masiku ya 40 ni vusiku+ bya 40, hikuva ndzi tiwisele hi ndlela yoleyo ehansi hikwalaho ka leswi Yehovha a vulavuleke hi ku mi lovisa.+26 Hiloko ndzi sungula ku mi kombelela+ eka Yehovha ndzi ku, ‘Oho, Yehovha, Hosi leyi Lawulaka, u nga lovisi vanhu va wena, hambi ku ri ndzhaka+ ya wena, leyi u yi kutsuleke hi vukulu bya wena, leyi u yi humeseke aEgipta+ hi voko ra matimba.+27 Tsundzuka malandza ya wena Abrahama, Isaka na Yakobe.+ U nga hundzuluxeli xikandza xa wena eku nonon’hweni ka vanhu lava ni le ku hombolokeni ka vona ni le xidyohweni+ xa vona,28 u chava leswaku tiko+ leri u hi humeseke eka rona ri nga vula ri ku: “Hikwalaho ka leswi Yehovha a nga swi kotangiki ku va fikisa etikweni leri a va tshembiseke rona, ni hikwalaho ka leswi a va vengeke, u va humesile leswaku a ta va dlayela emananga.”+29 Na vona i vanhu va wena ni ndzhaka+ ya wena leyi u yi humeseke hi matimba ya wena lamakulu ni hi voko+ ra wena leri tshambulutiweke.’


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 7:1-25
7 Hiloko Yerubali,+ ku nga Gidiyoni,+ ni vanhu hinkwavo lava a va ri na yena, va pfuka nimpundzu swinene va ya dzima mixaxa exihlobyeni xa Haroda; mixaxa ya Midiyani yi va en’walungwini wa yena, exitsungeni xa More, erivaleni ra le hansi.2 Kutani Yehovha a byela Gidiyoni a ku: “Vanhu lava u nga na vona va tele ngopfu leswaku ndzi nyiketa Midiyani evokweni ra vona.+ Kumbexana Israyele a nga ha tikurisa+ eka mina, a ku, ‘Ndzi ponisiwe hi voko ra mina.’+3 Ndzi kombela leswaku sweswi u huwelela, vanhu va swi twa, u ku, ‘I mani la chavaka ni ku rhurhumela? A a tlhele.’”+ Gidiyoni a va kambela hi ndlela yoleyo. Hiloko ku tlhela vanhu va 22 000, ku sala 10 000.4 Yehovha a tlhela a byela Gidiyoni a ku: “Vanhu va ha tele ngopfu.+ Va rhelerisele ematini leswaku ndzi ta ku kambelela vona kona. Kutani un’wana ni un’wana loyi ndzi nga ta ku byela ha yena ndzi ku, ‘Loyi u ta famba na wena,’ yoloye u ta famba na wena, kasi un’wana ni un’wana loyi ndzi nga ta ku byela ha yena ndzi ku, ‘Loyi a nge fambi na wena,’ yoloye a nge fambi na wena.”5 Hiloko a rhelerisela vanhu ematini.+Kutani Yehovha a byela Gidiyoni a ku: “Un’wana ni un’wana loyi a kapitelaka mati hi ririmi hilaha mbyana yi kapitelaka hakona, u ta n’wi veka etlhelo, ni un’wana ni un’wana loyi a orhovelaka a nwa mati.”+6 Nhlayo ya lava va kapitelaka hi voko yi va 300. Loko ku ri vanhu lavan’wana hinkwavo, va orhovele va nwa mati.7 Sweswi Yehovha a byela Gidiyoni a ku: “Ndzi ta mi ponisa hi vavanuna va 300 lava va kapiteleke mati, ndzi ta nyikela Midiyani evokweni ra n’wina.+ Loko ku ri vanhu lavan’wana hinkwavo, un’wana ni un’wana a a fambe a ya endhawini yakwe.”8 Kutani va teka timbuva ta vanhu emavokweni ya vona, ni tinanga ta vona,+ vanhu hinkwavo va Israyele a va mukisa un’wana ni un’wana ekaya rakwe; a siya vavanuna lava va 300. Loko ku ri nxaxa wa Midiyani, a wu ri ehansi kakwe erivaleni ra le hansi.+9 Kutani hi vusiku+ byebyo Yehovha a ku eka yena: “Pfuka, rhelela u ya enxaxeni, hikuva ndzi wu nyikete evokweni ra wena.+10 Kambe loko u chava ku rhelela, rhelela u ri na Pura mutirheli wa wena, u ya enxaxeni.+11 U fanele u yingisa leswi va nga ta swi vula,+ kunene endzhaku ka sweswo mavoko ya wena ma ta va ni matimba,+ kunene u ta rhelela u ya enxaxeni.” Kutani yena na Pura mutirheli wakwe va rhelela va ya emakumu ka lava va lunghekeleke nyimpi lava a va ri enxaxeni.12 Midiyani na Amaleke ni va le Vuxeni+ hinkwavo a va fumbane erivaleni ra le hansi va tele ku fana ni tinjiya;+ tikamela+ ta vona a ti nga hlayeki, va tele ku fana ni swiribyana swa sava leswi swi nga eribuweni ra lwandle.13 Gidiyoni a fika, kutani waswivo, a ku ri ni munhu loyi a a rungulela nakulobye norho, a ku: “Hi lowu norho lowu ndzi wu lorheke.+ Waswivo, a ku ri ni xinkwa xa maxalana xa xirhendzevutana lexi a xi khungulukela ehenhla ka nxaxa wa Midiyani. Kutani xi fika entsongeni, xi wu ba wu wa,+ xi wu hundzuluxa wu yima hi nhloko, kutani ntsonga wu mpfutama.”14 Hiloko nakulobye a hlamula+ a ku: “Leri i banga ra Gidiyoni+ n’wana wa Yowasi, wanuna wa Israyele. Xikwembu+ xa ntiyiso xi nyikele Midiyani ni nxaxa hinkwawo evokweni rakwe.”+15 Kuteloko Gidiyoni a twa ku runguriwa ka norho ni nhlamuselo ya wona,+ a sungula ku gandzela.+ Endzhaku ka sweswo a tlhelela enxaxeni wa Israyele a ku: “Pfukani,+ hikuva Yehovha u nyikete nxaxa wa Midiyani evokweni ra n’wina.”16 Hiloko a avanyisa vavanuna lava va 300 va va mavuthu manharhu kutani a va khomisa tinanga+ hinkwavo ka vona ni makhuwana lamakulu lama nga riki na nchumu, ni swisana endzeni ka makhuwana lamakulu.17 A ya emahlweni a ku eka vona: “Mi fanele mi dyondza hi ku languta mina, hi yona ndlela leyi mi faneleke mi endla ha yona. Loko ndzi fika emakumu ka nxaxa, mi fanele mi endla hilaha ndzi nga ta endla hakona.18 Loko ndzi yimbe nanga, mina ni hinkwavo lava ndzi nga na vona, na n’wina mi fanele mi yimba tinanga, mi rhendzela nxaxa hinkwawo,+ mi fanele mi ku, ‘Ra Yehovha+ ni ra Gidiyoni!’”19 Hi ku famba ka nkarhi Gidiyoni a fika emakumu ka nxaxa ni vavanuna va 100 lava a va ri na yena loko ku sungula ku rindza ka nivusiku.+ A va ha ku heta ku veka varindzi. Va yimba tinanga,+ va fayetela makhuwana lamakulu ya mati lawa a va ma khome hi mavoko.+20 Hiloko mavuthu manharhu ma yimba tinanga+ kutani ma faya makhuwana lamakulu, ma khoma swisana hi voko ra wona ra ximatsi ni tinanga hi voko ra wona ra xinene leswaku ma ti yimba, ma sungula ku huwelela ma ku: “Banga ra Yehovha+ ni ra Gidiyoni!”21 Enkarhini wolowo un’wana ni un’wana a yima endhawini yakwe ku rhendzela nxaxa, hinkwavo lava a va ri enxaxeni va tsutsuma ni ku huwelela va ri karhi va baleka.+22 Vavanuna lava va 300+ va ya emahlweni va yimba tinanga,+ Yehovha a veka banga ra un’wana ni un’wana eka un’wana ni un’wana loyi a nga enxaxeni;+ hinkwavo lava nga enxaxeni va baleka ku ya fika eBeta-xita, eSerera, ku ya fika emakumu ka Avele-mehola+ eTabata.23 Hi nkarhi wolowo vavanuna va Israyele a va hlengeletanile ku suka eNeftali+ na Axere+ na Manase,+ va hlongorisa+ Midiyani.24 Gidiyoni a rhumela varhumiwa endhawini hinkwayo ya tintshava ya Efrayimi,+ a ku: “Rhelelani mi ya hlangana na Midiyani, mi teka mati emahlweni ka vona ku ya fika eBeta-bara ni le Yordani.” Hikwalaho vavanuna hinkwavo va Efrayimi va hlengeletana swin’we, va teka mati+ ku ya fika eBeta-bara na Yordani.25 Va teka ni tihosana timbirhi ta Midiyani, ku nga Orebe na Zebe;+ va dlaya Orebe eribyeni ra Orebe,+ va dlaya na Zebe exikamelweni xa Zebe. Va hambeta va hlongorisa Midiyani,+ va tisa nhloko ya Orebe na Zebe eka Gidiyoni exifundzheni xa Yordani.+


text:
Malembe Ya Dzana Lama Hundzeke
—1914
XIHONDZO XO RINDZA xa January 1, 1914, xi te: “Ha tshemba leswaku Lembe ra 1914 ri ta swi veka erivaleni leswaku ku ta va ni vuyelo lebyinene eka ntirho wo chumayela hi Ntiyiso ku tlula lembe rin’wana ni rin’wana ra Ntshovelo.” Lembe leri Swichudeni swa Bibele a swi chumayela ha rona ku ringana makume ya malembe ri hetelele ri fikile naswona a swi tirha hi matimba entirhweni wo chumayela. Hikwalaho ka matshalatshala lama endliweke hi Swichudeni swa Bibele lembe rero, vanhu va timiliyoni va twe switshembiso leswi nga eBibeleni. Kambe vanhu van’wana va angule hi ndlela leyi hambaneke.
Misava Yi Tala Hi Madzolonga
Eku sunguleni ka 1914, xin’wana xa swiendlakalo swa madzolonga xi endleke eUnited States laha ku feke vavanuna, vavasati ni vana. Vatirhi va le migodini ya malahla va terekile laha mindyangu ya vona yi hlongoriweke etindlwini leti lawuriwaka hi khampani kutani va boheka ku ya tshama ematendeni. Hi April 20, ku sungule ku baleseriwa ematendeni lama nga ekusuhi na Ludlow, le Colorado. Matende ya vatirhi va le migodini ma hisiwile. Exifundzheni hinkwaxo vatirhi va le migodini lava hlundzukeke va rihisele hi ku dlaya varindzi vo tala va khampani. Ku rhumeriwe vuthu leswaku ri ya lawula xiyimo.
EYuropa, xiyimo a xi nyanye no tlurisa. Hi June 28, loko Gavrilo Princip, Muserb wa le Bosnia, loyi a nga ni malembe ya 19, a duvule Ndhuna-nkulu Francis Ferdinand wa le Austria, u hoxe xandla eka Nyimpi yo Sungula ya Misava. Loko lembe ri hela, se a yi tiviwa tanihi Nyimpi Leyikulu leyi hlaseleke tiko hinkwaro ra Yuropa.
Mintsombano Yi Vulavule Ngopfu Hi Ntirho Wo Chumayela
Ku nga khathariseki tinyimpi leti a ti ya ti nyanya, Swichudeni swa Bibele swi khutazane ku hisekela ntirho wo chumayela. Ntsombano wo sungula wa vanhu va Xikwembu eAfrika Dzonga wu khomiwe ro sungula hi April 10. Nhlohlorhi ya lava veke kona eNtsombanweni lowu a ku ri 34. William W. Johnston u tsale a ku: “Hakunene a hi ri ‘ntlhambinyana.’ Hi khuvule hafu ya [lava veke kona] . . . eNtsombanweni. Vamakwerhu va nhungu va xisati ni vamakwerhu va nhungu va xinuna va tinyiketele hi nkhuvulo hilaha Yesu a leriseke hakona.” Hi siku ro hetelela ra ntsombano, lava a va ri kona va vulavule hi ndlela leyinene yo ndlandlamuxa ntirho wa vona wo chumayela eAfrika Dzonga. Namuntlha, ku ni vahuweleri vo tshembeka vo tlula 90 000 eAfrika Dzonga lava nyikelaka xitiyisekiso malunghana ni ku humelela ka “ntlhambinyana” wolowo.
Hi June 28, 1914, hi siku leri Ndhuna-nkulu Ferdinand a duvuriweke ha rona, Swichudeni swa Bibele swi hlengeletane eClinton, Iowa, le U.S.A. Eka ntsombano wolowo, hi June 30, A. H. MacMillan u te: “Loko hi lava ku kuma mikateko hi fanele hi hambeta hi endla ku rhandza ka Xikwembu hi ku hiseka, hi ya ensin’wini hilaha hi nga kotaka hakona hi chumayela rungula ra ntshovelo emisaveni.”
“Photo-Drama” Yi Tsakisa Vanhu Va Timiliyoni
“Photo-Drama of Creation,” leyi katsaka tinkulumo ta Bibele leti rhekhodiweke ni vuyimbeleri leyi nga ni tisilayidi ta mihlovo-hlovo kun’we ni swifaniso leswi tshukatshukaka, yi tlangiwe ro sungula eDorobeni ra New York hi January 11, 1914. Loko yi tlangiwa ro sungula ku te vanhu va 5 000 naswona vanhu vo tala va tlherisiwile hikwalaho ka ku pfumaleka ka ndhawu.
Xihondzo xo Rindza xi te: “Swi teke malembe mambirhi ku lunghiselela “Photo-Drama of Creation,” hambiswiritano a yi nga si lunghekela ku tlangiwa ro sungula hi January.” Eku sunguleni ka lembe ra 1914, vamakwerhu va antswise swilo swo hlayanyana eka “Photo-Drama.” Hi xikombiso, va engetele xingheniso lexi eka xona ku vulavulaka Charles Taze Russell, laha a swi vekeke erivaleni leswaku yi humesiwe hi vamani.
“Photo-Drama” yi tlangiwe hi nkarhi wun’we emadorobeni yo tlula 80. Hi July 1914 se a yi fike eGreat Britain, laha yi tlangiweke etindlwini leti taleke hi vanhu eGlasgow ni le London. Hi September yi fike eDenmark, Finland, Jarimani, Sweden ni le Switzerland. Hi October, se a yi fike eAustralia ni le New Zealand. Vanhu vo tlula timiliyoni ta kaye va vone “Photo-Drama” hi lembe ro sungula ra ku humesiwa ka yona.
Kopi ha yin’we ya “Photo-Drama” a yi katsa tisilayidi ta madzana, swifaniso swo tala leswi tshukatshukaka ni tirhekhodo to tala. A swi durha ku humesa tikopi ta yona naswona nkarhi na nkarhi loko yi tlangiwa a ku laveka ntlawa wa vamakwerhu va xinuna ni va xisati lava nga ni ntokoto. Hikwalaho ka sweswo, “Photo-Drama” leyi heleleke yi tlangiwe swinene emadorobeni lamakulu. Leswaku yi fika ematiko-xikaya, Swichudeni swa Bibele swi tlhele swi humesa swiyenge swinharhu swo koma swa “Photo-Drama.” Xiyenge xin’wana a xi tiveka tanihi “Eureka Drama Y,” lexi a xi katsa tisilayidi leti nga ni mihlovo leti fambisanaka ni tinkulumo leti rhekhodiweke ta Bibele ni vuyimbeleri. Xiyenge xin’wana lexi tivekaka tanihi “Eureka Drama X” ni xin’wana xo koma swinene lexi vitaniwaka “Eureka Family Drama,” a swo yingiseriwa kunene, swi ri hava tisilayidi kumbe swifaniso leswi tshukatshukaka. EUnited States, vanhu vo tlula 70 000 va vone xiyenge xa “Eureka Drama” eku heleni ka 1914, ku nga si hela ni tin’hweti ta mune xi humesiwile.
Makhalipotiya Ni Vatirhi Va Ku Tirhandzela Va Katseka eNtirhweni Wo Chumayela
Loko ntirho wo kombisa vanhu “Photo-Drama” wa ha ri wuntshwa ni ku tsakisa, Swichudeni swa Bibele swi xiye leswaku ku ni maendlelo man’wana ya ku chumayela lawa a swi fanele swi ma tirhisa. Papila ra Charles Taze Russell leri a ri tsaleleke makhalipotiya hinkwawo lawa sweswi ma vitaniwaka maphayona ri te: “Ntirho wa maphayona i wa nkoka eku endleni ka vadyondzisiwa. Hikwalaho ka sweswo hi khutaza Makhalipotiya leswaku ma nga wu ngheneli ntirho wo kombisa vanhu Photo-Drama . . . Vamakwerhu van’wana va xisati ni va xinuna, lava tshembekeke eka Hosi . . . va nga endla ntirho wo fambisa Drama.”
Hi January 1914, nhlayo ya makhalipotiya a yi ri 850. Eku heleni ka lembe rero, vavuri volavo va evhangeli lava hisekaka va fambise tikopi to tlula 700 000 ta Studies in the Scriptures. Xihondzo xo Rindza xi bumabumele makhalipotiya ni ku khutaza vahlayi va xona leswaku va “vulavula na wona hi marito lama khutazaka; hikuva minkarhi yin’wana xiyimo xa ma tikela.”
Swichudeni swin’wana swa Bibele swi fambise swiphephana hi tindzimi to tala. Hi 1914, swi fambise tikopi to tlula 47 wa timiliyoni ta The Bible Students Monthly ni swiphephana swin’wana!
Ntirho wa Swichudeni swa Bibele wu xiyiwile. A swi chumayela erivaleni naswona eminhlanganweni ya swona a ku ngheniwa mahala. Un’wana wa vafundhisi va kereke ya Vujagana u te: “Ku nga ri khale vanhu va ta ehleketa leswaku i xidyoho ku amukela minhlengo naswona hina hi ta hanya hi yini? Mufundhisi Russell u ta endla leswaku hinkwerhu ka hina hi heleriwa hi ndhuma.”
Ku Hela Ka Minkarhi Ya Vamatiko
Swichudeni swa Bibele a swi kholwa leswaku “minkarhi ya Vamatiko,” leyi ku vulavuriweke ha yona eka Luka 21:24 (King James Version), a yi ta hela kwalomu ka October 1, 1914. Loko October yi ri ekusuhi, swi ye swi ku langutela hi mahlo-ngati ku hela ka minkarhi ya vamatiko. Swichudeni swin’wana swa Bibele a swi khoma khadi ro hlayela masiku ku endlela leswaku swi fungha siku rin’wana ni rin’wana leri hundzaka. Swo tala a swi ehleketa leswaku a swi ta ya etilweni hi siku rero.
Hi mixo wa October 2, 1914, Makwerhu Russell u nghene ekamareni ro dyela eka rona eBethele kutani a tivisa ndyangu wa Bethele a ku: “Minkarhi ya Vamatiko yi herile; nkarhi wa ku fuma ka tihosi ta misava se wu fike emakumu.” Van’wana va lava a va ri kona va swi xiyile leswaku marito wolawo a ma sekeriwe eka risimu 171 leri a ri ri ebukwini ya vona ya tinsimu ya Hymns of the Millennial Dawn. Ku sukela hi 1879, Swichudeni swa Bibele a swi ri karhi swi yimbelela leswaku “Minkarhi ya Vamatiko yi le kusuhi ni ku hela,” kambe marito wolawo a ma nga ha ri ntiyiso, tanihi leswi Minkarhi ya Vamatiko kumbe “nkarhi lowu vekiweke wa matiko” a wu herile. (Luka 21:24) Hi ku famba ka nkarhi, buku ya hina ya tinsimu yi kombise ku cinca loku ka nkoka.
Loko lembe ri hela, Mfumo wa Mesiya wu simekiwe wu tiya etilweni naswona Swichudeni swin’wana swa Bibele a swi ehleketa leswaku ntirho wa swona a wu herile. A swi nga swi tivi leswaku a swi ri ekusuhi ni ku nghena enkarhini wa ndzingo ni ku sefiwa. Ndzimana ya lembe ya 1915 a yi ku “Xana mi nga swi kota ku nwa eka xinwelo lexi ndzi nga ta nwa eka xona?” leyi sekeriweke eka Matewu 20:22. “Xinwelo” lexi Yesu a a vulavula ha xona a xi katsa miringo leyi a ta langutana na yona kukondza a fa. Swichudeni swa Bibele a swi ri ekusuhi ni ku langutana ni miringo, evandlheni ni le ka vanhu va misava. Ndlela leyi a swi ta angula ha yona eka miringo yoleyo a yi ta kombisa leswaku swi tshembeke ku fikela kwihi eka Yehovha.
DYONDZA SWO TALA
Filimi Leyi Tiyisaka Ripfumelo Leyi Nga Ni Malembe Ya 100
Lembe leri i ra vu-100 ra ku kombisiwa ko sungula ka “Photo-Drama of Creation,” leyi a yi endleriwe ku tiyisa ripfumelo ra vanhu eBibeleni tanihi Rito ra Xikwembu.


text:
Ndlela Leyi Mfumo Wa Khale Wa Tiko Ra Lidiya Wu Hi Khumbaka Ha Yona Namuntlha
Ndlela Leyi Mfumo Wa Khale Wa Tiko Ra Lidiya Wu Hi Khumbaka Ha Yona Namuntlha
SWI nga ha endleka u nga si tshama u twa hi ta tiko ra khale ra Lidiya, kutani swi nga ha ku hlamarisa ku tiva leswaku nchumu lowu tshuburiweke etikweni rero wu cince ndlela leyi matiko ma endlaka bindzu ha yona. Nakambe vahlayi va Bibele swi nga ha va hlamarisa ku tiva leswaku nchumu lowu sunguriweke etikweni ra Lidiya wu endla leswaku va twisisa vuprofeta bya Bibele lebyi tikaka. I yini leswi tshuburiweke etikweni rolero ra Lidiya? Loko u nga si kuma nhlamulo ya xivutiso lexi, swi ta ku tsakisa ku tiva nchumu wo karhi hi vutomi ni minkarhi ya mfumo lowu lowu nga ekusuhi ni ku rivaleka.
Tihosi ta tiko ra Lidiya a ti fuma ti ri edorobeni ra Sarda, leri nga ntsindza wa kona, exiphen’wini xa le vupela-dyambu xa laha hi nkarhi wolowo a ku vitaniwa Asia Minor, kambe sweswi ku vitaniwaka Turkey. Croesus, hosi yo hetelela ya tiko ra Lidiya, u hlengelete rifuwo ro tala kambe kwalomu ka 546 B.C.E. u hluriwe hi Korexe Lonkulu wa tiko ra Peresiya, loyi a nga tlhela a hlula Mfumo wa Babilona eka malembe ma nga ri mangani endzhaku ka sweswo.
Ku vuriwa leswaku van’wamabindzu va tiko ra Lidiya lava a va dume hi ku sungula maendlelo lamantshwa ya swilo, hi vona vo sungula ku tirhisa mali ya swingwece. I khale nsuku ni silivhere swi tirhisiwa tanihi mali, kambe hikwalaho ka leswi nsuku a wu vumbiwe hi swivumbeko leswi nga faniki, vanhu a va boheka ku kala mali nkarhi wun’wana ni wun’wana loko va xaviselana swilo. Hi xikombiso, le Israyele, Yeremiya muprofeta wa Xikwembu u xave nsimu kutani a tsala a ku: “Ndzi sungula ku n’wi pimela mali, tixikele ta nkombo ni swiphemu swa khume swa silivhere.”—Yeremiya 32:9.
Etikweni ra Lidiya, leri a ri ri kona hi nkarhi wa Yeremiya, ku tshuburiwe nchumu lowu a wu ta antswisa ndlela leyi bindzu a ri endliwa ha yona, ku nga ku tirhisiwa ka mali ya swingwece leyi a yi ri ni ntiko lowu ringanaka, leyi ha yin’we ya yona a yi biwe xitempe xa le nawini. Swingwece swo sungula swa le tikweni ra Lidiya a swi endliwe hi nsuku lowu tengeke lowu hlanganisiweke ni silivhere leyi tengeke. Loko Croesus a va hosi u sive swingwece sweswo hi swa silivhere ni nsuku lowu a wu nga tengisiwanga ngopfu. Tiko ra Lidiya ri sungule fambiselo ra mali ya swingwece leswi endliweke hi ku pfanganisa tinsimbi timbirhi, laha swingwece swa 12 leswi nga ni ntikelo lowutsongo a swi ringana ni xingwece xin’we lexi endliweke hi nsimbi leyi nga ni ntikelo wa nkoka swinene. Kambe fambiselo rolero ri kavanyetiwe hi swingwece swa vukanganyisi leswi endliweke hi nsuku lowu hlanganisiweke ni mintsompfu leyi nga riki na ntikelo. Vaxavisi va lave ndlela yo olova yo kambisisa loko nsuku lowu tirhisiweke wu ri lowu tengeke.
Vanhu va le tikweni ra Lidiya va tshubule leswaku ribye ra ntima ra le ndhawini yoleyo leri vitaniwaka ribye ra le Lidiya a ri ta tlhantlha xiphiqo xa vona. Loko u chukucha xingwece eka ribye leri rhetelaka ri tlhela ri khwaxa katsongo, a ri endla nkhwati eka xingwece. Loko muvala wa nkhwati wolowo wu pimanisiwa ni muvala wa minkhwati leyi endliweke hi tinsimbi tin’wana leti swi tiviwaka leswaku ti ni mpimo wo karhi wa nsuku, a va kota ku vona leswaku xingwece xexo xi ni mpimo wo tanihi kwihi wa nsuku. Ribye rolero ro kambela nsuku ni silivhere leyi tengeke leri tshuburiweke, hi rona ri endleke leswaku swi koteka ku vona swingwece leswi nga swa ntiyiso. Ku tiva maribye wolawo yo kambela nsuku ni silivhere leyi tengeke swi hi pfuna njhani leswaku hi twisisa Bibele?
Maribye Yo Fanekisela Ya Le Bibeleni Yo Kambela Nsuku Ni Silivhere Leyi Tengeke
Leswi mukhuva wa ku kambela nsuku hi ku tirhisa ribye ro kambela ha rona wu sunguleke ku tirhisiwa swinene hi van’wamabindzu, rito leri vulaka ribye ro kambela nsuku ni silivhere leyi tengeke a ri vula ku kambela. Hi Xigriki, ku nga ririmi leri tirhisiweke ku tsala xiphemu xin’wana xa Bibele, rito leri a ri tlhela ri tirhisiwa ku vula ku xanisiwa ka vavanuna hi xikongomelo xo va tengisa.
Leswi valanguteri va khotso a ku ri vona lava a va xanisa vabohiwa, rito leri vulaka ribye ro kambela nsuku ni silivhere leyi tengeke a ri tlhela ri tirhisiwa ku vula valanguteri va khotso. Hikokwalaho, Bibele yi vulavula hi xifaniso xa Yesu lexi eka xona hlonga rin’wana leri nga nkhensiki ri yisiweke eka “valanguteri va khotso” kasi Tibibele tin’wana ti tirhisa rito leri nge, “vaxanisi.” (Matewu 18:34; American Standard Version, Darby, King James Version) Loko buku yin’wana yi vulavula hi ndzimana leyi yi ri: “A swi kanakanisi leswaku ku khotsiwa hi koxe a ku tekiwa ku ri ‘nxaniso’ (hilaha a swi ri hakona hakunene), kutani hikwalaho hi nga gimeta hileswaku rito leri nge ‘vaxanisi’ ri vula valanguteri va khotso.” Leswi swi pfuna ku hlamusela ndzimana leyi yo tsakisa ya Bibele.
Ku Twisisa Mhaka Leyi Tikaka
Vanhu lava hisekelaka ku hlaya Bibele i khale va tivutisa leswaku Sathana u ta helela kwihi. Bibele yi ri: “Diyavulosi . . . a lahleriwa etiveni ra ndzilo ni xivavula, leri xivandzana ni muprofeta wa mavunwa havambirhi a va ri eka rona; kutani va ta xanisiwa vusiku ni nhlikanhi hi masiku ni masiku.” (Nhlavutelo 20:10) I ntiyiso leswaku ku va Yehovha a xanisa munhu hilaha ku nga heriki a swi fambisani ni rirhandzu rakwe ni vululami. (Yeremiya 7:31) Ku tlula kwalaho, Bibele yi vula leswaku vutomi lebyi nga heriki i nyiko ku nga ri nxupulo. (Varhoma 6:23) Kutani swi le rivaleni leswaku mhaka leyi tsariweke eka Nhlavutelo 20:10 i yo fanekisela. Xivandzana ni tiva ra ndzilo i swo fanekisela. (Nhlavutelo 13:2; 20:14) Xana ku xanisa i mhaka yo fanekisela na yona? Xana xiga lexi xi nga va xi vula yini?
Hilaha hi swi voneke hakona, rito ra Xigriki leri vulaka “ku xanisa” ri suka eka rito leri vulaka ribye ro kambela nsuku ni silivhere leyi tengeke naswona ri nga ha vula ku xanisiwa ka le khotsweni. Xisweswo, ku xanisiwa ka Sathana hilaha ku nga heriki ku nga ha kombetela eka ku pfaleriwa kakwe hilaha ku nga heriki ekhotsweni leri sirhelekeke swinene, ku nga rifu hi roxe.
Ribye ro kambela nsuku ni silivhere leyi tengeke ra le tikweni ra Lidiya ri hi pfuna ku twisisa nchumu wun’wana malunghana ni ku “xanisiwa” ka Sathana hilaha ku nga heriki loku fambisanaka ni rirhandzu ra Xikwembu. Eka tindzimi tin’wana, “ribye ro kambela nsuku ni silivhere leyi tengeke” i xipimo lexi tirhisiwaka ku kambela swilo. Hi xikombiso, hi Xinghezi rito leri vulaka “ribye ro kambela nsuku ni silivhere leyi tengeke” ri vula “ku kambela kumbe xipimo lexi kombisaka loko nchumu wu ri lowu tengeke kumbe wu ri wa ntikelo.” Xisweswo, ku “xanisiwa” ka Sathana hilaha ku nga heriki ku ringanyeta leswaku xigwevo xakwe xi ta tirha tanihi xitiyisekiso xa hilaha ku nga heriki eka wun’wana ni wun’wana la nga tshukaka a xandzukela Yehovha enkarhini lowu taka. A swi nge he endleki ni siku ni rin’we leswaku ku tlhontlhiwa ka vulawuri bya Yehovha ku tshikiwa, leswaku ku kamberiwa ku ringana nkarhi wo leha leswaku loyi a byi tlhontlheke a kombisiwa a ri la hoxeke.
Ku twisisa leswaku ha yini van’wamabindzu va tirhise ribye ra le tikweni ra le Lidiya ro kambela nsuku ni silivhere leyi tengeke ni swiga leswi nga ni nhlamuselo yo fanekisela swi hi pfuna ku tiva leswi nga ta humelela Sathana. Leswi nga ta n’wi humelela swi ta tirha tanihi xikombiso xa xigwevo lexi nga ta endla leswaku Xikwembu xi nga ha pfumeli ni siku ni rin’we leswaku vanhu va xandzuka.—Varhoma 8:20.
[Nkomiso eka tluka 23]
Ku xanisiwa ka Sathana ko fanekisela ku ringanyeta leswaku ndlela leyi a avanyisiweke ha yona yi ta tirha tanihi xitiyisekiso xa hilaha ku nga heriki
[Mepe eka tluka 21]
(Leswaku u swi vona kahle, pfula nkandziyiso hi woxe)
Lwandle ra Ntima
LIDIYA
SARDA
Lwandle ra Mediteraniya
[Xifaniso eka tluka 21]
Marhumbi ya muti wa khale wa Sarda
[Xiifaniso nga eka tluka 22]
Eminkarhini ya khale, swikalo a swi tirhisiwa ku kala mali
[N’wini wa Xifaniso]
E. Strouhal/Werner Forman/Art Resource, NY
[Swiifaniso nga eka tluka 23]
Ku kambela nsuku ni silivhere hi ku tirhisa ribye ro kambela ha rona swa ha tirhisiwa ni sweswi
Vini va Swifaniso]
Coins: Courtesy Classical Numismatic Group, Inc.; touchstone: Science Museum/Science & Society Picture Library
[Mfungho wa Vini va Xifaniso eka tluka 21]
Electrum coin: Courtesy Classical Numismatic Group, Inc.


text:
Va Pfuniwile Leswaku Va Nga Tidlayi
Loko Timbhoni timbirhi ta Yehovha ti ri eku chumayeleni hi yindlu ni yindlu, ti gongondze emutini wun’wana. Wanuna loyi a a pfilunganyekile u pfule nyangwa; endzhaku ka yena a ku ri ni ntambhu leyi a yi lengalenga ehenhla ka switepisi.
Loko wanuna loyi a va byele leswaku va nghena endlwini, va n’wi vutisile leswaku ha yini ntambhu yoleyo a yi ri kwalaho. U va byele leswaku a a lava ku tidlaya kambe loko a twe ku gongondziwa, u tibyele leswaku a pfula ro hetelela. Timbhoni ti kombisane na yena ivi ti n’wi heleketa eka dokodela leswaku a n’wi pfuna.
Mhaka leyi yi humelele eka phepha-hungu ra le Belgium. Hambiswiritano, yi tele minkarhi leyi Timbhoni ti pfuneke vanhu lava a va lava ku tidlaya. Twana timhaka tin’wana leti fanaka leti humaka emisaveni hinkwayo.
Wansati un’wana eGreece u tsale a ku: “
Ndzi hetiwe matimba swinene hi wanuna loyi a ndzi tshama na yena hiloko ndzi khomiwa hi ntshikilelo lowukulu wa mianakanyo. Ndzi twe ku vava swinene lerova ndzi teke xiboho xo tidlaya. Ku ehleketa hi ku tidlaya swi ndzi rhule ndzhwalo—a ndzi lava ku herisa ku vava loku a ndzi ku twa.”
Ematshan’weni yo tidlaya, wansati loyi u lave mpfuno wa madokodela. Endzhakunyana ka nkarhi, u lave Timbhoni naswona u sungule ku dyondza Bibele ni ku ya eminhlanganweni ya tona. U tsale a ku: “
Ndzi kume rirhandzu ra xiviri eka vamakwerhu va moya leri a ndzi ri lava malembe lawa hinkwawo. Ndzi kume vanghana va ntiyiso lava ndzi nga va tshembaka. Ndzi ni ku rhula embilwini ni ntsako naswona a ndzi vileli hi vumundzuku.”
Mbhoni yin’wana eNgilandhi yi tsale yi ku: “
Munghana wa mina un’wana u ndzi vitanile a karhateke swinene naswona u ndzi byele leswaku u lava ku tidlaya vusiku byebyo. Ndzi kombisane na yena ni ku n’wi hlayela matsalwa lama chavelelaka ndzi tirhisa tinhla leti humaka exihlokweni xin’wana xa Xalamuka! ya May 2008 lexi solaka ku tidlaya. Eku heteleleni a a nga ha lavi ku tidlaya ku nga khathariseki swiphiqo leswi a a ri na swona.”
EGhana, Michael, Mbhoni yin’wana ya Yehovha, u sungule bulo ni nhwanyana un’wana loyi a xavisaka swilo laha yena a tirhaka kona. Siku rin’wana, u xiye leswaku nhwanyana loyi a a karhatekile swinene naswona u n’wi vutisile leswaku ha yini a karhatekile.
U vule leswaku a a lava ku tidlaya hikuva nuna wakwe u n’wi tshikile a ya teka nsati un’wana. Michael u n’wi chavelerile ivi a n’wi nyika tibuku timbirhi leti hlamuselaka Matsalwa. Rungula leri a ri hlayeke eka tona ri n’wi susumetele ku va a tshika ku lava ku tidlaya. Kutani u ye emahlweni a hlaya Bibele naswona sweswi i Mbhoni ya Yehovha.
Phepha-hungu rin’wana eUnited States ri vike leswaku jaha rin’wana leri nga Mbhoni ri xiye movha yin’wana leyi a yi pakiwile kambe yi ri karhi yi duma loko ri ri eku chumayeleni.
Ri te: “Ndzi vone phayiphi ya mati leyi a yi tlhomiwe eka phayiphi ya movha yo humesa musi. Makumu ya yona a yi nghene efasitereni ra movha, leri a ri pfariwe hi ku helela hi xinamarheti.
“Loko ndzi hatlise ndzi ya emovheni, ndzi langute efasitereni kutani ndzi vona wansati a ri eku rileni, a rhendzeriwe hi musi wa ntima wa movha. Ndzi huwelele ndzi ku: ‘U endla yini?’
“Loko ndzi lava ku pfula nyangwa, ndzi vone vana vanharhu exitulwini xa le ndzhaku. Ndzi pfule nyangwa hiloko wansati loyi a ku: ‘Ndzi lava ku famba! Ndzi lava ku famba! Ndzi lava ku famba ni vana va mina.’
“Ndzi hlamule ndzi ku, ‘Ndza ku kombela u nga tidlayi, ku tidlaya a hi ntlhantlho!’
“U ndzi hlamule a ku: ‘Ndzi fanele ndzi ya etilweni. Ndzi fanele ndzi famba ni vana va mina.’
“Loko a ya emahlweni a rila, ndzi khinsamile hiloko ndzi sungula ku rila. Ndzi tlhele ndzi ku, ‘Ndza ku kombela u nga tidlayi.’ Kutani ndzi tshambulute voko ra mina ndzi n’wi khoma kutani ndzi n’wi koka kahle leswaku a huma emovheni.
“Hiloko a huwelela a ku, ‘Ponisa vana va mina!’
“Hiloko vana va tshambuluta mavoko. A ku ri swinhwanyetana swimbirhi swa malembe ya mune na ntlhanu ni xifanyetana xa malembe mambirhi. A swi tshame exitulwini xa le ndzhaku xa movha swi miyerile, swi nga swi tivi leswaku hi xinkarhana a swi ta va swi file.
“Endzhaku ka loko hinkwavo ka vona va humile emovheni, ndzi time njhini ya movha. Kutani hinkwerhu hi tshame ekhumbini ro koma hiloko ndzi ku, ‘Ndzi byeleni.’”
Timbhoni ta Yehovha ti teka vutomi tanihi nyiko ya nkoka leyi humaka eka Muvumbi wa hina. Emisaveni hinkwayo ti tikarhatela ku chavelela lava feriweke hi varhandziwa va vona hi ku tidlaya ni ku pfuna lava ringeteke ku tidlaya.
Hlaya leswi engetelekeke: Ha yini u nga fanelanga u namba u tidlaya?
DYONDZA SWO TALA
Ndza Ha Hanyela Yini?
I yini lexi nga endlaka leswaku munhu a teka rifu tanihi munghana?


text:
BIBELE YI HUNDZULA VUTOMI BYA VANHU
“Ndzi Sungule Ku Anakanyisisa Swinene Hi Xikongomelo Xa Vutomi Bya Mina”
LEMBE RO VELEKIWA: 1941
TIKO: AUSTRALIA
MATIMU YAKWE: A A DZAHA NASWONA A RI XINDZENDZELE
VUTOMI BYA MINA:
Ndzi kulele eWarialda, ku nga xidorobana xa le makaya le New South Wales. Warialda i ndhawu ya mapurasi leyi eka yona ku fuyiweke tinyimpfu ni tihomu naswona ku byariwa mavele ni swibyariwa swin’wana leswitsongo. Doroba leri ri basile naswona a ri na vugevenga byo tala.
Leswi a ndzi ri mativula eka vana va khume, loko ndzi va ni malembe ya 13 ndzi sungule ku tirha leswaku ndzi pfuneta ku wundla ndyangu wa ka hina. Leswi a ndzi nga dyondzekanga, a ndzi tirha emapurasini. Loko ndzi va ni malembe ya 15, ndzi ve murisi, ndzi lerhisa tihanci.
Ku tirha emapurasini a swi ri ni vuyelo lebyinene ni lebyi nga riki byinene. Hi hala tlhelo, a ndzi tiphina hi ntirho wa mina swin’we ni mbango. A ndzi tshama etlhelo ka ndzilo nivusiku kutani ndzi languta n’weti etilweni loko rimoyana ra nimadyambu ri tisa nun’hwelo wa khwati leri a ri ndzi rhendzerile. Ndzi tsundzuka ndzi ri karhi ndzi ehleketa leswaku ku fanele ku ri ni Loyi a vumbeke swilo sweswo hinkwaswo swo hlamarisa. Hi hala tlhelo, a ndzi langutane ni minkucetelo yin’wana yo biha emapurasini. Hakanyingi a ndzi twa vanhu va rhuketela naswona a swi ndzi olovela ku kuma fole. A swi tekanga nkarhi leswaku ndzi sungula ku dzaha ni ku tshamela ku rhuketela.
Loko ndzi va ni malembe ya 18, ndzi rhurhele eSydney. Ndzi ringete ku nghenela vusocha kambe a ndzi pfumeleriwanga hikwalaho ka leswi a ndzi nga dyondzekanga. Ndzi kume ntirho kutani ndzi tshama eSydney ku ringana lembe. Lowu hi wona nkarhi lowu ha wona ndzi hlanganeke ni Timbhoni ta Yehovha ro sungula. Ndzi amukele xirhambo xo ya eka wun’wana wa minhlangano ya tona naswona ndzi nambe ndzi swi xiya leswaku tidyondzo ta tona i ntiyiso.
Hambiswiritano, endzhakunyana ka sweswo, ndzi endle xiboho xo tlhelela ekhwatini. Ndzi hetelele ndzi ri eGoondiwind, le Queensland. Ndzi kume ntirho, ndzi teka kambe khombo ra kona ndzi tlhele ndzi sungula ku nwa.
Mina ni nsati wa mina hi ve ni vana vambirhi. Endzhaku ka loko vana va mina va velekiwile, ndzi sungule ku anakanyisisa swinene hi xikongomelo xa vutomi bya mina. Ndzi tsundzuke leswi ndzi swi tweke eminhlanganweni ya Timbhoni le Sydney, kutani ndzi endla xiboho xo endla swo karhi hi swona.
Ndzi kume nkandziyiso wa khale wa Xihondzo xo Rindza, lexi a xi ri ni adirese ya rhavi ra Timbhoni ta Yehovha ra le Australia. Ndzi rhumele papila ndzi kombela mpfuno. Hikwalaho ka sweswo, ndzi endzeriwe hi Mbhoni leyi nga ni musa ni rirhandzu. Hi ku hatlisa, yi sungule ku dyondza na mina Bibele.
NDLELA LEYI BIBELE YI HUNDZULEKE VUTOMI BYA MINA HA YONA:
Loko ndzi ri karhi ndzi dyondza Bibele, ndzi sungule ku vona leswaku a ndzi fanele ndzi endla ku cinca lokukulu evuton’wini bya mina. Ndzimana yin’wana ya Bibele leyi ndzi khumbeke swinene i 2 Vakorinto 7:1. Ndzimana yoleyo yi hi khutaza ku “[tibasisa] eka swilo hinkwaswo leswi nyamisaka nyama ni moya.”
Ndzi endle xiboho xa ku tshika ku dzaha ni ku nwa byala ku tlula mpimo. A swi nga olovi ku endla ku cinca koloko, tanihi leswi se a ndzi hete nkarhi wo leha mahanyelo wolawo ku ri mukhuva eka mina. Kambe a ndzi tiyimisele ku hanya hi ndlela leyi nga ta tsakisa Xikwembu. Lexi ndzi pfuneke swinene i ku va ndzi tirhisa nawu lowu tsariweke eka Varhoma 12:2, leyi nge: “Tshikani ku titwananisa ni mafambiselo lawa ya swilo, kambe mi hundzuka hi ku hundzula mianakanyo ya n’wina.” Ndzi xiye leswaku ku va ndzi kota ku cinca mahanyelo ya mina, a ndzi fanele ndzi cinca miehleketo ya mina ni ku vona mahanyelo ya mina hi ndlela leyi Xikwembu xi ma langutaka ha yona—tanihi lama nga riki manene. Hikwalaho ka mpfuno wa xona, ndzi swi kotile ku tshika ku dzaha ni ku nwa byala ku tlula mpimo.
“Ndzi xiye leswaku ku va ndzi kota ku cinca mahanyelo ya mina, a ndzi fanele ndzi cinca miehleketo ya mina”
Kambe nchumu lowu ndzi tikeleke swinene a ku ri ku tshika ku rhuketela. A ndzi yi tiva ndzayo ya Bibele leyi tsariweke eka Vaefesa 4:29, leyi nge: “Rito ro bola ri nga humi enon’wini wa n’wina.” Hambiswiritano, a ndzi swi kotanga hi ku copeta ka tihlo ku tshika ku rhuketela. Ndzi kume swi pfuna ku anakanyisisa hi marito ya Esaya 40:26. Malunghana ni tinyeleti ta le matilweni, ndzimana yoleyo yi ri: “Tlakuselani mahlo ehenhla mi vona. I mani loyi a tumbuluxeke swilo leswi? Hi Loyi a humesaka vuthu ra swona hi nhlayo ya swona, hinkwaswo u swi vitana hi vito. Hikwalaho ka ku tala ka matimba lamakulu, nileswi a nga ni ntamu lowukulu, ku hava ni xin’we xa swona lexi pfumalekaka.” A ndzi tibyela leswaku loko Xikwembu xi ri ni matimba yo vumba vuako hinkwabyo—lebyi ndzi swi rhandzaka swinene ku byi languta—hakunene xi nga ndzi nyika matimba yo endla ku cinca leswaku ndzi xi tsakisa. Hikwalaho ko khongela swinene ni ku endla matshalatshala lamakulu, hakatsongo-tsongo ndzi swi kotile ku lawula ririmi ra mina.
NDLELA LEYI NDZI VUYERIWEKE HA YONA:
Leswi a ndzi ri murisi, a ndzi nga ri na rona lunghelo ro vulavula ni vanhu, tanihi leswi a ku nga ri na vanhu vo tala emapurasini lawa a ndzi tirha eka wona. Hikwalaho ka ndzetelo lowu nyikeriwaka eminhlanganweni ya Timbhoni ta Yehovha, ndzi dyondze ndlela yo tiphofula. Ndzetelo wolowo wu ndzi pfune ku byela van’wana mahungu lamanene ya Mfumo wa Xikwembu.—Matewu 6:9, 10; 24:14.
Eka malembe yo hlayanyana lama hundzeke, ndzi tiphine hi ku va nkulu evandlheni. Ndzi swi teka ku ri lunghelo ku endla xin’wana ni xin’wana lexi ndzi nga xi kotaka leswaku ndzi pfuna vapfumeri-kulorhi. Kambe nkateko wa mina lowukulu i ku va ndzi tirhela Yehovha ni nsati wa mina la tshembekaka ni la rhandzekaka ni vana va hina vo saseka.
Ndzi nkhensa Yehovha leswi a ndzi pfumeleleke leswaku ndzi dyondzisiwa hi yena hambileswi ndzi nga dyondzekangiki. (Esaya 54:13) Ndzi pfumelelana hi ku helela ni marito ya Swivuriso 10:22, lama nge: “Nkateko wa Yehovha—hi wona lowu fuwisaka.” Mina ni ndyangu wa mina hi swi langutele hi mahlo-ngati ku dyondza leswi engetelekeke hi Yehovha ni ku n’wi tirhela hilaha ku nga heriki.


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
1 Petro 5:1-14
5 Hikokwalaho, eka vakulukumba lava nga exikarhi ka n’wina ndzi nyika xikhongotelo lexi, hikuva na mina ndzi nkulukumba+ swin’we na vona naswona ndzi mbhoni+ ya ku xaniseka ka Kreste, ni muhlanganyeri wa kona ku vangama loku nga ta hlavuteriwa:+2 Risani+ ntlhambi wa Xikwembu+ lowu khathaleriwaka hi n’wina, ku nga ri hi ku sindzisiwa, kambe hi ku swi rhandza;+ ku nga ri hi ku rhandza mpindzulo+ wa vukanganyisi, kambe hi mapfundza;3 ku nga ri ku tikisela+ lava nga ndzhaka+ ya Xikwembu, kambe mi va swikombiso entlhambini.+4 Naswona loko murisi+ lonkulu a humelela, mi ta amukela harhi ya ku vangama+ leyi nga vuniki.+5 Hi mukhuva lowu fanaka, na n’wina majaha tivekeni ehansi+ ka vakulukumba. Kambe hinkwenu tikhameni hi mianakanyo yo titsongahata un’wana eka un’wana,+ hikuva Xikwembu xi lwisana ni lava titlakusaka, kambe lava titsongahataka+ xi va nyika musa lowu nga faneriwiki.6 Hikokwalaho, titsongahateni ehansi ka voko ra matimba ra Xikwembu, leswaku xi ta mi tlakusa hi nkarhi+ lowu faneleke;7 mi ri karhi mi lahlela ku vilela+ hinkwako ka n’wina eka xona, hikuva xa mi khathalela.+8 Hlayisani mianakanyo ya n’wina leyi hlutekeke, mi hiteka.+ Xirha xa n’wina, Diyavulosi, xa famba-famba ku fana ni nghala leyi vombaka, yi lava wa ku n’wi dya.+9 Kambe lwanani na xona,+ mi tiya eripfumelweni, hi ku tiva leswaku ku xaniseka loku fanaka ku karhi ka endleka enhlengeletanweni hinkwayo ya vamakwenu emisaveni.+10 Kambe, loko mi xaniseke nkarhinyana,+ Xikwembu xa musa hinkwawo lowu nga faneriwiki, lexi mi vitaneleke eku vangameni+ ka xona loku nga heriki leswaku mi va ni vun’we+ na Kreste, xona hi xoxe xi ta hetisa ku leteriwa ka n’wina, xi ta mi tiyisa,+ xi mi nyika ntamu.+11 Matimba+ a ma ve ya xona hi masiku. Amen.12 Hi ku tirhisa Silvhano,+ makwerhu wo tshembeka, hi ku n’wi tiva ka mina, ndzi mi tsalele hi marito+ ma nga ri mangani, leswaku ndzi nyikela xikhutazo ni vumbhoni lebyi tiyeke bya leswaku lowu i musa lowu nga faneriwiki wa ntiyiso wa Xikwembu; yimani mi tiya+ eka wona.13 Wansati la nga eBabilona,+ muhlawuriwa wo kota n’wina, wa mi rungula, na Marka+ n’wana wa mina wa mi rungula.14 Mi xewetana hi ku ntswontswana ka rirhandzu.+Onge hinkwenu lava mi nga ni vun’we na Kreste mi nga va ni ku rhula.+


text:
LANGUTELO RA BIBELE
Vukati
Xana vukati i ku hlanganisiwa ka vanhu ntsena?
“Leswi Xikwembu xi swi paneke swin’we, ku nga tshuki ku va ni munhu la swi hambanisaka.”—Matewu 19:6.
LESWI BIBELE YI SWI VULAKA
Emahlweni ka Xikwembu, vukati a hi lunghiselelo leri hlanganisaka vanhu ntsena. I xiboho xo kwetsima exikarhi ka wanuna ni wansati. Bibele yi ri: “Ku sukela eku sunguleni ka ntumbuluko ‘[Xikwembu] xi endle waxinuna ni waxisati. Hikwalaho wanuna u ta siya tata wakwe ni mana wakwe, naswona lavambirhi va ta va nyama yin’we’ . . . Hikokwalaho leswi Xikwembu xi swi paneke swin’we, ku nga tshuki ku va ni munhu la swi hambanisaka.” *—Marka 10:6-9; Genesa 2:24.
Marito lama nge, “leswi Xikwembu xi swi paneke [kumbe xi swi hlanganiseke] swin’we,” a ma vuli swona leswaku vukati byi hleriwa etilweni. Ku ri na sweswo, loko Bibele yi vula leswaku Muvumbi wa hina hi yena Musunguri wa lunghiselelo ra vukati, yi kandziyisa leswaku lunghiselelo leri i ra nkoka. Mimpatswa leyi langutaka vukati hi ndlela yoleyo yi byi teka byi ri xiboho xo kwetsima, xa vutomi hinkwabyo, hi ndlela yoleyo yi tiyisa ku tiyimisela ka yona ku endla leswaku vukati bya yona byi humelela. Yi va ni vukati lebyi humelelaka loko yi lava nkongomiso wa le Bibeleni leswaku yi hetisisa vutihlamuleri bya yona bya le ndyangwini tanihi nuna ni nsati.
Hi byihi vutihlamuleri bya wanuna?
“Wanuna i nhloko ya nsati wakwe.”—Vaefesa 5:23.
LESWI BIBELE YI SWI VULAKA
Leswaku swilo swi famba kahle endyangwini, munhu wo karhi u fanele a endla swiboho hi timhaka to karhi. Bibele yi nyika wanuna vutihlamuleri byolebyo. Kambe sweswo a swi vuli swona leswaku u fanele a va makhonya. Naswona a yi n’wi pfumeleli ku nga hetisisi vutihlamuleri byakwe, ivi a endla leswaku nsati wakwe a nga ha n’wi xiximi ni ku tikisela nsati wakwe swi nga fanelanga. Ematshan’weni ya sweswo, Xikwembu xi langutele leswaku a tirha hi matimba leswaku a khathalela nsati wakwe a tlhela a n’wi xixima tanihi munghana wakwe lonkulu ni la n’wi tshembaka. (1 Timotiya 5:8; 1 Petro 3:7) Vaefesa 5:28 yi ri: “Vavanuna va fanele ku rhandza vasati va vona ku fana ni mimiri ya vona.”
Wanuna loyi entiyisweni a rhandzaka nsati wakwe u byi teka byi ri bya nkoka vuswikoti bya nsati wakwe naswona hi xichavo u ma tekela enhlokweni mavonelo yakwe, ngopfu-ngopfu etimhakeni leti nga ha khumbaka ndyangu. A nga fanelanga a sindzisa leswaku swilo swi endliwa hi ndlela yakwe hikwalaho ka leswi a nga nhloko ya ndyangu. Loko Abrahama wanuna loyi a a chava Xikwembu a ale ku yingisa xitsundzuxo xa nsati wakwe lexi twalaka etimhakeni leti khumbaka ndyangu, Yehovha Xikwembu u te: “Yingisa rito rakwe.” (Genesa 21:9-12) Hi ku titsongahata Abrahama u yingisile naswona ndyangu wakwe wu ve ni ku rhula ni vun’we wu tlhela wu katekisiwa hi Xikwembu.
Hi byihi vutihlamuleri bya wansati?
“Vavasati lava tekiweke, tivekeni ehansi ka vanuna va n’wina.”—1 Petro 3:1.
LESWI BIBELE YI SWI VULAKA
Loko Xikwembu xi nga si vumbela wanuna wo sungula nsati, xi te: “A hi swinene leswaku munhu a hambeta a tshama a ri yexe. Ndzi ta n’wi endlela mupfuni, a va muhetisisi wa yena.” (Genesa 2:18) Nchumu lowu hetisisaka wu endla leswaku xilo xi helela kumbe xi hetiseka. Xisweswo, Xikwembu xi vumbe wansati, ku nga ri leswaku a fana ni wanuna kumbe leswaku a phikizana na yena, kambe leswaku a va muhetisisi wa yena. Havumbirhi bya vona va hetisisa xileriso xa vona lexi Xikwembu xi va nyikeke xona xa leswaku va va ni vana va tlhela va tata misava hi vanhu.—Genesa 1:28.
Leswaku wansati a kota ku hetisisa vutihlamuleri byakwe, Xikwembu xi n’wi nyike miri lowunene, mianakanyo ni timfanelo letinene. Loko a tirhisa swilo leswi hi vutlhari ni hi rirhandzu, u ta va a hoxa xandla swinene eku endleni ka leswaku vukati byakwe byi va lebyi humelelaka naswona u ta endla leswaku nuna wakwe a titwa a enerisekile naswona a tsaka. Wansati wo tano lonene u faneriwa hi ku dzunisiwa ematihlweni ya Xikwembu. *—Swivuriso 31:28, 31.
^ ndzim. 5 Bibele yi pfumela ku dlaya vukati ntsena loko munghana lowun’wana wa vukati a endle vuoswi.—Matewu 19:9.
^ ndzim. 14 Mimpatswa yi nga kuma swiringanyeto swo tala leswi nga yi pfunaka evukatini ni le vuton’wini bya ndyangu eka swihloko leswi humaka nkarhi na nkarhi eka Xalamuka! leswi nge “Leswi Nga Pfunaka Ndyangu.”


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
Vaavanyisi 17:1-13
17 A ku ri ni wanuna wa le ndhawini ya tintshava ya Efrayimi,+ loyi vito rakwe a a ri Mikiya.2 Hi ku famba ka nkarhi a ku eka mana wakwe: “Swiphemu swa silivhere swa 1 100 leswi tekiweke eka wena ni leswi u vuleke ndzhukano+ hikwalaho ka swona, u swi vula ndzi swi twa—waswivo, silivhere yoleyo yi na mina. Hi mina loyi a yi tekeke.”+ Kutani mana wakwe a ku: “N’wananga a a kateke eka Yehovha.”+3 Kutani a tlherisela swiphemu swa silivhere swa 1 100 eka mana wakwe;+ mana wakwe a ku: “Kunene ndzi fanele ndzi hlawulekisa silivhere leyi nga evokweni ra mina eka Yehovha hikwalaho ka n’wananga, leswaku ndzi endla xifaniso+ lexi vatliweke ni xifaniso lexi endliweke hi ku n’okisiwa;+ sweswi ndzi ta yi tlherisela eka wena.”4 Hiloko a tlherisela silivhere eka mana wakwe, kutani mana wakwe a teka swiphemu swa silivhere swa 200 a swi nyika mufuri wa silivhere.+ Yena a endla xifaniso+ lexi vatliweke ni xifaniso lexi n’okisiweke;+ kutani xi va endlwini ya Mikiya.5 Loko ku ri munhu loyi a vuriwaka Mikiya, a a ri ni yindlu ya swikwembu,+ hiloko a endla efodi+ ni terafimi,+ a tata voko ra un’wana wa vana vakwe hi matimba,+ leswaku a va muprista wakwe.+6 Emasikwini wolawo a ku nga ri na hosi eIsrayele.+ Loko ku ri munhu un’wana ni un’wana, a a tolovele ku endla leswi swi lulameke ematihlweni yakwe.+7 Kutani ku va ni jaha ra le Betlehema+ eYuda, ra ndyangu wa Yuda, a ri ri Mulevhi.+ A ri tshama kwalaho swa nkarhinyana.8 Wanuna yoloye a ya emutini wa Betlehema eYuda a ya tshama swa nkarhinyana kun’wana ni kun’wana laha a nga kuma ndhawu kona. Loko a famba, u hetelele a fike endhawini ya tintshava ya Efrayimi kusuhi ni yindlu ya Mikiya.+9 Kutani Mikiya a ku eka yena: “U huma kwihi?” Hiloko a ku eka yena: “Ndzi Mulevhi la humaka le Betlehema eYuda, naswona ndzi le ndleleni ku ya tshama swa nkarhinyana kun’wana ni kun’wana laha ndzi nga ta kuma kona ndhawu.”10 Hiloko Mikiya a ku eka yena: “Tshama na mina u va tata+ wa mina ni muprista+ wa mina, loko ku ri mina, ndzi ta ku nyika swiphemu swa silivhere swa khume hi lembe, ni swiambalo leswi tolovelekeke ni swakudya.” Kutani Mulevhi a nghena.11 Hiloko Mulevhi a endla xiboho xo tshama ni munhu loyi, jaha leri ri va un’wana wa vana vakwe.12 Ku tlula kwalaho, Mikiya a tata voko ra Mulevhi hi matimba,+ leswaku jaha ri va muprista+ wakwe nileswaku ri tshama endlwini ya Mikiya.13 Kutani Mikiya a ku: “Sweswi ndza swi tiva leswaku Yehovha u ta ndzi endlela leswinene, hikuva Mulevhi i muprista wa mina.”+


text:
VUHUNDZULUXERI BYA MISAVA LEYINTSHWA BYA MATSALWA YO KWETSIMA
Xana u nga tsakela ku hlaya xihloko lexi hi %%?
2 Samuwele 12:1-31
12 Yehovha a rhumela Natani+ eka Davhida. Kutani a fika eka yena,+ a n’wi byela a ku: “A ku ri ni vavanuna vambirhi emutini wun’we, un’wana a fuwile kasi un’wana a pfumala.2 Wanuna la fuweke a a ri ni tinyimpfu to tala ngopfu ni tihomu;+3 kambe wanuna la pfumalaka a a nga ri na nchumu handle ka xinyimpfana xin’we xa ntswele lexitsongo, lexi a a xi xavile.+ A a xi londzovota xi hanya, a xi kula xi ri na yena ni vana vakwe. A xi dya eka xiphemunyana xakwe, xi nwa eka xinwelo xakwe, a xi etlela exifuveni xakwe, a xi fana ni n’wana wa nhwanyana eka yena.4 Endzhaku ka nkarhi ku fika muendzi eka wanuna la fuweke, kambe a tshika ku teka swin’wana eka tinyimpfu ta yena ni tihomu ta yena leswaku a swi lunghiselela muendzi la teke eka yena. Hiloko a teka xinyimpfana xa ntswele xa wanuna la pfumalaka, a xi lunghiselela wanuna la teke eka yena.”+5 Kutani Davhida a n’wi hlundzukela ngopfu wanuna loyi,+ lerova a byela Natani a ku: “Leswi Yehovha a hanyaka,+ wanuna la endlaka leswi u faneriwa hi ku fa!+6 Naswona hikwalaho ka xinyimpfana xa ntswele u fanele a xi riha+ hi swa mune,+ hikwalaho ka leswi a endleke nchumu lowu ni hikwalaho ka leswi a nga vangiki na ntsetselelo.”+7 Kutani Natani a ku eka Davhida: “Wanuna loyi hi wena! Yehovha Xikwembu xa Israyele u te, ‘Mina ndzi ku tote+ u va hosi ya Israyele, ndzi ku kutsurile evokweni+ ra Sawulo.8 A ndzi swi rhandza ku ku nyika yindlu ya hosi ya wena+ ni vasati vakwe+ exifuveni xa wena, ni ku ku nyika yindlu ya Israyele ni ya Yuda.+ Loko a swi nga ringananga, a ndzi swi rhandza ku ku engetela swilo swo fana ni leswi ni swin’wana.+9 Ha yini u langutele rito ra Yehovha ehansi hi ku endla swo biha+ ematihlweni yakwe? U dlaye Uriya lowa Muheti hi banga,+ naswona u teke nsati wakwe a va nsati wa wena,+ yena u n’wi dlaye hi banga ra vana va Amone.10 Sweswi banga+ a ri nge suki endlwini ya wena hilaha ku nga riki na makumu,+ hikwalaho ka leswi u ndzi languteleke ehansi lerova u teka nsati wa Uriya lowa Muheti a va nsati wa wena.’11 Yehovha u te, ‘Waswivo, ndzi ku pfuxela khombo endlwini ya wena;+ ndzi ta teka vasati wa wena ematihlweni ya wena ndzi va nyiketa munhu-kuloni,+ kunene yena u ta etlela ni vasati va wena ehansi ka mahlo ya dyambu leri.+12 Hikwalaho ka leswi wena u swi endleke exihundleni,+ mina ndzi ta endla nchumu lowu emahlweni ka tiko hinkwaro ra Israyele+ ni le mahlweni ka dyambu.’”+13 Davhida a byela+ Natani a ku: “Ndzi dyohele Yehovha.”+ Natani a ku eka Davhida: “Yehovha na yena u tshika xidyoho xa wena xi hundza.+ A wu nge fi.+14 Kambe ke, hikwalaho ka leswi handle ko kanakana u khomeke Yehovha hi ndlela leyi nga kombisiki xichavo,+ hi nchumu lowu, na yena n’wana loyi u nga ta velekeriwa yena, entiyisweni u ta fa.”+15 Kutani Natani a ya ekaya rakwe.Hiloko Yehovha a n’wi twisa ku vava+ n’wana loyi nsati wa Uriya a n’wi tswaleleke Davhida lerova a vabya.16 Davhida a sungula ku lava Xikwembu xa ntiyiso hikwalaho ka mufana loyi, Davhida a titsona swakudya hakunene,+ a nghena a etlela vusiku byebyo, a pavalala emisaveni.+17 Kutani vakulukumba va yindlu yakwe va yima eka yena va n’wi pfuxa emisaveni, kambe a nga pfumelanga ku dya xinkwa+ na vona.18 Hiloko hi siku ra vunkombo n’wana a fa. Malandza ya Davhida a ma chava ku n’wi byela leswaku n’wana u file; hikuva ma te: “Maswivo! Loko n’wana a ha hanya hi vulavule na yena, a nga ri yingisanga rito ra hina; kutani, xana hi ta n’wi byerisa ku yini, hi ku, ‘N’wana u file’? Kunene u ta endla nchumu wo biha.”19 Loko Davhida a vona leswaku malandza yakwe a ma hleva-hleva, Davhida a sungula ku swi xiya leswaku n’wana u file. Kutani Davhida a ku eka malandza yakwe: “Xana n’wana u file?” Hiloko va ku: “U file.”20 Kutani Davhida a suka a yima emisaveni, a hlamba naswona a tola mafurha,+ a cinca ni minkhancu, a nghena endlwini+ ya Yehovha a tiwisela ehansi;+ endzhaku ka sweswo a nghena endlwini yakwe a kombela, kutani hi ku hatlisa va veka xinkwa emahlweni ka yena, a sungula ku dya.21 Hikwalaho malandza ya yena ma ku eka yena: “Xana nchumu lowu u wu endleke wu vula yini? U titsone swakudya hikwalaho ka n’wana loko a ha hanya, u tshamela ku rila; hi ku hatlisa loko n’wana a fa u suke u yima u sungula ku dya xinkwa.”22 Hiloko a ku: “Loko n’wana a ha hanya ndzi titsone swakudya,+ ndzi tshamela ku rila,+ hikuva ndzi tibyele ndzi ku, ‘I mani la swi tivaka, kumbexana Yehovha a nga ndzi komba tintswalo, kunene n’wana a hanya?’+23 Sweswi, leswi a feke, ha yini ndza ha titsona swakudya? Xana ndzi nga swi kota ku tlhela ndzi n’wi vuyisa?+ Mina ndzi nga ya eka yena,+ kambe yena a nge vuyeli eka mina.”+24 Davhida a sungula ku chavelela Bati-xeba nsati wakwe.+ Nakambe a nghena eka yena a etlela na yena. Hi ku famba ka nkarhi a tswala n’wana,+ vito rakwe a thyiwa Solomoni.+ Yehovha hi yexe a a n’wi rhandza.+25 Kutani a rhumela Natani+ lowa muprofeta, a n’wi thya vito ra Yedidaya, hikwalaho ka Yehovha.26 Yowabu+ a ya emahlweni a lwa na Rhaba+ wa vana va Amone kutani a teka muti wa mfumo wolowo.27 Hiloko Yowabu a rhumela varhumiwa eka Davhida, a ku: “Ndzi lwe na Rhaba.+ Ndzi tlhele ndzi teka muti wa mati.28 Kutani hlengeleta vanhu hinkwavo va dzima mixaxa ku lwa ni muti lowu, u wu teka; leswaku ku nga vi mina la nga ta teka muti lowu, naswona vito ra mina ri nga vitaniwi ehenhla ka wona.”29 Hikwalaho Davhida a hlengeleta vanhu hinkwavo a ya eRhaba, a wu hlasela, a wu teka.30 Kutani a teka harhi ya Malikomo enhlokweni yakwe,+ leyi ntiko wa yona a yi ri talenta ya nsuku swin’we ni maribye ya risima; yi va enhlokweni ya Davhida. Swilo leswi va swi phangeke+ swa muti wolowo, leswi va swi humeseke a swi tele ngopfu.31 Kutani vanhu lava a va ri eka wona, u va humesile leswaku a va veka va saha maribye ni ku tirha hi switirho leswi karihaka swa nsimbi+ ni le ka swihloka swa nsimbi, u va tirhise ku endla switina. Hi yona ndlela leyi a endleke ha yona emitini hinkwayo ya vana va Amone. Eku heteleleni Davhida ni vanhu hinkwavo va vuyela eYerusalema.


text:
MAHANYELO YA VAKRESTE
Rhamba Un’wana Ni Un’wana eNsin’wini Ya N’wina Leswaku A Va Kona eXitsundzuxweni!
Hi nkarhi wa tsima leri nga ta sungula hi February 27, hi ta rhamba vanhu vo tala hilaha swi nga kotekaka hakona ensin’wini ya hina leswaku va ta va na hina eXitsundzuxweni xa rifu ra Kreste. Hi fanele hi xiyisisa vanhu hinkwavo lava tsakelaka leswaku hi ta kota ku va endzela.
LESWI HI FANELEKE HI SWI ENDLA
VULA XINGHENISO XA WENA
“Hi fambisa xirhambo lexi, xa xiendlakalo xa nkoka swinene. Hi March 23, vanhu va timiliyoni emisaveni hinkwayo va ta hlangana leswaku va ta tsundzuka rifu ra Yesu Kreste ni ku twa bulo leri sekeriweke eBibeleni ra mahala leri nga ta hlamusela ndlela leyi rifu rero ri hi vuyerisaka ha yona. Xirhambo lexi xi kombisa nkarhi ni ndhawu leyi xitsundzuxo xi nga ta khomeriwa eka yona endhawini ya ka n’wina. Hi kombela leswaku u va kona loko u ta swi kota.”
Loko munhu a kombisa ku tsakela . . .
FAMBISA XIHONDZO XO RINDZA
Pfula ndlela yo endla riendzo ro vuyela.
N’WI KOMBE VHIDIYO YA XITSUNDZUXO
Pfula ndlela yo endla riendzo ro vuyela.
oko u tlhelela, u nga ha . . .
N’WI KOMBA VHIDIYO LEYI NGE HA YINI U FANELE U DYONDZA BIBELE?
Kutani n’wi nyike nkandziyiso lowu tirhisiwaka ku dyondza Bibele.
FAMBISA BUKU LEYI NGE XANA BIBELE YI DYONDZISA YINI HAKUNENE?
N’wi hlamusele swo tala hi Xitsundzuxo, u tirhisa matluka 206-208. Kutani u n’wi nyika buku.
FAMBISA BROXARA LEYI NGE YINGISA XIKWEMBU
Hlamusela leswi rifu ra Kreste ri vulaka swona, u tirhisa matluka 18-19. Kutani u n’wi nyika broxara.


text:
1Ngu toneto, aku hi ku ni mthumo wu hi nga ningwa ngu wumbilu wa Txizimu, kha hi gumi mtamo. 2Athu hi lekile matsimbilelo o sisala ni a tingana, se kha hi tsimbili ngu marindi, kambe kha hi timeti dipswi da Txizimu; aniko ngu kuhumisa ditshuri ha kubasani, hi txi khutala ngu kuva hi maneka hi di thembekile masoni ka livhalo la votshe vathu ni masoni ka Txizimu. 3Aniko, ngako Evhangeli yathu yi di sisilwe, yi sisetwe ka vale va lovako. 4Ngu vona vale va si kholwiko, ava Txizimu txo biha txa ha mafuni txi nga va maha mabhofu mapimoni kwawe, kasiku va si woni liwoningo la Evhangeli ya wudhumo wa Kristu, awu i ku txifananiso txa Txizimu. 5Nguko kha hi ti wombeli athu ngu wutumbu, aniko hi womba ti taku Jesu Kristu ngene i ku Mkoma. I di athu, hi sithumi sanu ngu kota ya Jesu. 6Txizimu txi txi nga womba ti to ku na tumbuluke liwoningo mu ka txidema, ngu txona txi nga woninga timbilu tathu, kasiku nanathu hi txi woninga vathu ngu wuzivi wa kuphatima ka Txizimu, aku ku wonekako ka Kristu. 7Aniko, thomba yi hi ku nayo, yi vekilwe mu ka siya sa dibumba, kasiku ti txi zivaneka ti to mtamo wuwa wa hombe wu ta ngu ka Txizimu, kha wu ti ngu kwathu. 8Ka otshe makhalo ha kamwa ngu sixaniso, aniko, kha hi gumi mtamo. Ha kanakana, aniko, kha hi rereki. 9Ha xuphwa, aniko, kha hi tshotshi likholo lathu. Ha vengelwa, aniko, kha hi fuviswi. 10Txotshe txikhati hi rwate lifo la Jesu ha mmidi kwathu, kasiku wutomi wa Kristu ni wona wu txi ti komba ha mmidi kwathu. 11Athu hi ku ngadi hi txi hanya, yotshe mbimo ha ningelwa kudawani, ngu kota ya lirando la Kristu, kasiku wutomi wakwe Jesu wu txi ti kombisa kambe ka mmidi wathu wu wu fako. 12Ngu toneto, lifo li thuma kwathu, aniko wutomi wu thuma kwanu. 13Nguko, hi di ni moya wumwewo wa kukholwa, kufana ni ti ti nga bhalwa va txi: “Ani ni khotwe, ngu toneto ni wombawombile”, nanathu ha kholwa, se ngu toneto, ha wombawomba, 14nguko ha ti ziva ti to awule a nga wusa Mkoma Jesu ngu ka vofa, nanathu a na hi wusa nayo, a txi ya hi kombekisa masoni kwakwe, kumweko ni nanu. 15Totshelele tiya ti mahilwe ngu kota yanu, kasiku kateko ya Txizimu yi txi manela vathu vavangi; se vona ve ninga mibongo ya yingi, kasi ku txi na dhumiswa Txizimu. 16Ngu toneto, kha hi gumi mtamo. Hambi mmidi wathu ngu ha hanze wu txi maha wo wonheka, kambe ngu mndani wu hinduka wu txi maha wa wuphya ditshiku ni ditshiku. 17Kuxaniseka kuwa kwathu ko hehuka, i ku ka mbimwanyana ya yidotho, ku hi longisela thomba ya hombe ya wudhumo wu wu si gumiko, ayi yi pindako kotshe kualakanya ka mthu. 18Kha hi nga ni mhaka ni si si wonekako, aniko hi ni mhaka ni si si si wonekiko, nguko asi si wonekako sa pinda, kasi asi si si wonekiko kha si na magwito.
Copyright
Learn More


text:
Nkatsakanyo Wa Tiko Ra Turkey
Timbhoni ta Yehovha ta le Turkey ti ve kona ku sukela hi 1931. Ti xanisiwe hi ndlela ya tihanyi ku ya eku heleni ka va-1980. Eka malembe lama landzeleke, hulumendhe yi tshike ku tiyisa voko kutani yi pfumelela Timbhoni leswaku ti gandzela kambe yi ala swikombelo swa tona swa leswaku ti tsarisiwa ximfumo. Xiyimo xi cince hi July 2007, loko tihuvo ta le Turkey ti teke xiboho xo yima ni Timbhoni ta Yehovha naswona ti tsarisiwe ximfumo. Namuntlha, Timbhoni ti kota ku hlengeletana leswaku ti gandzela ni ku tlhela ti endla ntirho wa tona hikwalaho ka leswi ti nga ni ntshunxeko.
Nilokoswiritano, hulumendhe ya le Turkey a yi yi tekeli enhlokweni mfanelo ya vanhu lava alaka ku ya enyimpini hileswi ripfalo ra vona ri nga va pfumeleriki. Ku ringana malembe yo tala, vanhu lava alaka ku ya enyimpini hileswi ripfalo ra vona ri nga va pfumeleriki, ku nga Timbhoni ta Yehovha va vitaniwe hi ku phindhaphindha leswaku va ya enyimpini, va tengisiwa, va hakerisiwa mali yo tala ni ku tlhela va khotsiwa. Ku sukela hi 2011, Huvo ya Matiko ya Yuropa ya Timfanelo ta Vanhu (ECHR) yi endle xiboho kanharhu yi ri karhi yi yima ni Timbhoni ta Yehovha naswona hi 2012 Nhlangano wa Matiko wa Komiti ya Timfanelo ta Vanhu wu yime ni mhaka leyi. Hambiswiritano, tiko ra Turkey ri hambeta ri tengisa vantshwa va Timbhoni lava alaka ntirho wa vusocha.
Hi 2003, tiko ra Turkey ri antswise nawu wa rona wo aka lowu pfumelelaka vanhu lava nga riki Mamoslem leswaku va aka ni ku tlhela va va ni tindhawu ta vona vini ta vugandzeri. Hambiswiritano, valawuri va le ka timasipala ni tihuvo ta le kaya va ale ku nyika mpfumelelo eka “tindhawu to gandzela,” ku nga Tiholo ta Mfumo ta Timbhoni ta Yehovha. Milandzu yimbirhi malunghana ni mhaka leyi yi yisiwe eka ECHR.